
	讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐. 讙讝讬专讛 诪砖讜诐 讛谞讻谞住讬谉 砖诇讗 讬讟注讜 诇讜诪专 砖讗讜转讜 砖拽专讗 诇驻谞讬讜 诇讗 拽专讗 讗诇讗 砖谞讬 驻住讜拽讬诐 讜拽砖讛 注诇 诪谞讛讙 砖诇谞讜 砖讗谞讜 拽讜专讬谉 讘驻专砖转 讜讬讞诇 讘转注谞讬讜转 讜讛专讗砖讜谉 诪转讞讬诇 砖诐 讜讛讜讗 诇住讜祝. 砖谞讬 驻住讜拽讬诐 诪驻专砖讛 砖诇诪注诇讛 讜讻谉 讛诪驻讟讬专 讘讬讜''讟 讘讞讜诇 讛诪讜注讚 讚驻住讞 砖诪转讞讬诇 诪讜讛拽专讘转诐 砖讛讜讗 诇住讜祝 砖谞讬 驻住讜拽讬诐 诪专讗砖 讛驻专砖讛 讜讬砖 诇讜诪专 讚砖讗谞讬 讗诇讜 讛驻专砖讬讜转 砖讛专讬 讬讚讜注讜转 讛谉 诇注讜诇诐 讜诇讬讻讗 诇诪讟注讬 讜讻谉 驻专砖讛 砖诇 专讗砖 讞讚砖 砖讛砖诇讬砖讬 拽讜专讗 讜讘讬讜诐 讛砖讘转 讗讬谉 诇讞讜砖 砖诪讗 讬讗诪专讜 讛谞讻谞住讬诐 砖讛砖诇讬砖讬 诇讗 拽专讗 讗诇讗 砖谞讬 驻住讜拽讬诐 诪讜讘讬讜诐 讛砖讘转 砖讛专讬 讛讚讘专 讬讚讜注 诇注讜诇诐 讜讙诐 讬砖 诇讛诐 诇讞砖讜讘 砖讗''讻 诇讗 讛讬讛 诇讜 诇讛谞讬讞 讻砖讛讙讬注 诇驻专砖讛 砖讛专讬 讙诐 讝讜 诪注讬谉 驻专砖讛 砖讛谞讬讞 讘讛: 讜讗诐 讗讬转讗 诇诪讗谉 讚讗诪专 讚讜诇讙 诇讚诇讜讙. 驻讬专砖 讛拽讜谞讟专住 讚诇诪讗谉 讚讗诪专 驻讜住拽 诇讗 拽砖讬讗 诪讬讚讬 讚讻讬讜谉 砖拽专讗 讛专讗砖讜谉 砖诇砖讛 驻住讜拽讬诐 讗讬谉 诇驻住讜拽 注讜讚 讜拽砖讛 讚讛讗 诪讗谉 讚讗诪专 驻讜住拽 讗讬转 诇讬讛 砖驻讬专 谞诪讬 讚讜诇讙 讗讬 诇讗讜 讙讝讬专讛 诪砖讜诐 讛谞讻谞住讬谉 讜讛讬讜爪讗讬谉 讜讛讻讗 谞讛讬 砖讗讬谉 讗谞讜 讬讻讜诇讬谉 诇转拽谉 诪讛 砖注砖讜 讛专讗砖讜谞讬诐 砖讛讟注讜 讗转 讛讬讜爪讗讬诐 砖讬住讘专讜 砖讛讘讗 讗讞专讬讜 诇讗 讬拽专讗 讗诇讗 砖谞讬 驻住讜拽讬诐 诪讻诇 诪拽讜诐 讛讬讛 诇讛诐 诇转拽谉 砖诇讗 讬讟注讜 讛谞讻谞住讬谉 诇驻讬 砖诪转讞讬诇 讝讛 讘砖谞讬 驻住讜拽讬诐 住诪讜讱 诇驻专砖讛 诇讻讱 谞专讗讛 诇驻专砖 讚诇诪讗谉 讚讗诪专 驻讜住拽 诇讗 拽砖讬讗 诪讬讚讬 讚诇讚讬讚讬讛 转专爪讬 砖驻讬专 砖讗谞讬 讛讻讗 讛讬讻讗 讚诇讗 讗驻砖专 讗讘诇 讛讬讻讗 讚讗驻砖专 砖诇讗 诇驻住讜拽 驻砖讬讟讗 砖讗讬谉 诇讛驻住讬拽 讗讘诇 诇诪''讚 讚讜诇讙 转拽砖讛: 砖讗谞讬 讛转诐 讚讗驻砖专 . 拽砖讬讗 讛讬讗讱 谞讛讙讜 讛注讜诇诐 讘讞讜诇讜 砖诇 诪讜注讚 砖诇 讞讙 砖拽讜专讗 讛专讘讬注讬. 讻诇 诪讛 砖拽专讗讜 讛砖谞讬诐 讜讛讗 讛讻讗 讚诇讗 砖专讬谞谉 诇讗 讚讜诇讙 讜诇讗 驻讜住拽 讗诇讗 讛讬讻讗 讚诇讗 讗驻砖专 讜讗驻讬诇讜 讛讬讻讗 讚拽讗诪专 诪砖讜诐 讛谞讻谞住讬谉 讜讛讬讜爪讗讬谉 诪讬讛讜 讛讗 驻砖讬讟讗 诇谉 砖讗诐 拽专讗 讗讜转讜 砖诇驻谞讬 讛讗讞专讜谉 注讚 砖谞讬 驻住讜拽讬诐 诪住讜祝 讛驻专砖讛 砖讘驻住讞 讗讜 讘注爪专转 砖讛讗讞专讜谉 讚讜诇讙 诇诪注诇讛 讜诇讗 讬拽专讗 砖谞讬 驻住讜拽讬诐 砖讛谞讬讞 讛讗讞专 讜讙诐 诪驻专砖讛 砖诇 讗讞专讬讛 讻讬讜谉 讚诇讗 讛讜讬 诪注谞讬谞讜 砖诇 讬讜诐:





专讘讬谞讜 讞谞谞讗诇

专讘 讗诪专 讚讜诇讙 讻诇讜诪专 讻讛谉 拽讜专讗 讙' 讜诇讜讬 讞讜讝专 讜拽讜专讗 驻住讜拽 讗讞讚 诪谉 讛驻住讜拽讬诐 砖诇砖讛 砖拽专讗 讻讛谉 讜讘' 讗讞专讬诐 谞砖讗专讜 讙' 讬砖专讗诇 拽讜专讗 讗讜转谉. 讜砖诪讜讗诇 讗' 驻讜住拽 讻诇讜诪专 驻讜住拽 驻住讜拽 讗讞讚 诇砖谞讬诐. 讜注讜砖讛 讛砖诪讜谞讛 转砖注讛 讜拽讜专讬谉 讛砖诇砖讛 诪砖诇砖讛 砖诇砖讛 诪砖讜诐 讚诇讗 讗驻砖专 讗诇讗 讘讛讻讬. 讜讗讜转讘讬谞谉 注诇讬讛 讚专讘 诪讛讗 讚转谞讬讗 驻专砖讛 砖诇 砖砖讛 驻住讜拽讬诐 拽讜专讬谉 讗讜转讛 砖谞讬诐 砖诇 讞诪砖讛 讬讞讬讚 拽讜专讗 讗讜转讛 拽专讗 讗讞讚 讙' 讜讛谞讬讞 讘' 讛砖谞讬 拽讜专讗 讗讜转诐 砖谞讬诐 讜驻住讜拽 讗讞讚 诪谉 讛驻专砖讛 砖诇 讗讞专讬讛. 讜讬"讗 讙' 拽讜专讬谉 诪谉 讛驻专砖讛 砖诇 讗讞专讬讛 砖讗讬谉 诪转讞讬诇讬谉 诪谉 讛驻专砖讛 驻讞讜转 诪讙' 驻住讜拽讬诐. 讜驻专讬拽 专讘 砖讗谞讬 讛转诐 讚讗驻砖专 讘讛讻讬 讻诇讜诪专 讗驻砖专 诇讜 诇拽专讜转 诪谉 讛驻专砖讛 砖讗讞专讬讛 讗讘诇 讘注谞讬谉 讘专讗砖讬转 砖讛砖诇讬砖讬 专讜爪讛 诇拽专讜转 讜讬讛讬 专拽讬注. 讜讻注谞讬谉 爪讜 讗转 讘谞讬 讬砖专讗诇 讚住诇讬拽 注谞讬讬谞讗 砖讗讬 讗驻砖专 诇砖诇讬砖讬 诇拽专讜转 诪谉 讜讘专讗砖讬 讞讚砖讬讻诐 讚讛讗 专讘讬注讬 拽讜专讗 讜讘专讗砖讬 讞讚砖讬讻诐.



讜讻讬讜谉 讚诇讗 讗驻砖专 诇讛讜 诇拽专讜转 诪谉 讛驻专砖讛 砖诇 讗讞专讬讛 砖讗讞专 专讜爪讛 诇拽专讜转讛 讛诇讻讱 讚讜诇讙讬谉.



讗专讬讘"诇 讛诇讻讛 讻讬砖 讗讜诪专讬诐. 讜注讜讚 讗' 讻砖诐 砖讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐 讻讱 讗讬谉 诪砖讬讬专讬谉 驻讞讜转 诪讙' 驻住讜拽讬诐. 讜诪转诪讛讬谞谉 讛砖转讗 讜诪讛 讛转讞诇讛 讚诪拽讬诇 转"拽 讜讗诪专 讗讞讚 诪驻专砖讛 讗讞专转 诪讞诪讬专 讬"讗 讜讗讜诪专 砖诇砖讛. 砖讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐 砖讬讜专讬 讚讞诪讬专 讘诪砖讬讬专 转"拽 讜讗诪专 驻专砖讛 砖诇 讞诪砖讛 讬讞讬讚 拽讜专讗 讗讜转讛 讻讜诇讛 讜讗诐 拽专讗 讙' 讜讛谞讬讞 讘' 讚讗讬注讘讚 讗讘诇 诇讻转讞诇讛 (讙') 砖诇砖讛 爪专讬讱 诇讛谞讬讞 诇讗 讻"砖 讚诪讞诪专讬 讬"讗 讜讻讬讜谉 砖讗诪专 讛诇讻讛 讻讬"讗 诇诪讛 讛讜爪专讱 诇讜诪专 讻砖诐 砖讗讬谉 诪转讞讬诇讬谉 讻讱 讗讬谉 诪砖讬讬专讬谉.



讜驻专拽讬谞谉 诪讛讜 讚转讬诪讗 谞讻谞住讬谉 砖讻讬讞讬 讜讛谞讻谞住 砖砖诪注 砖诇讗 拽专讗 诪谉 讛驻专砖讛 砖讛转讞讬诇 讘讛 讗诇讗 驻住讜拽 讗讞讚 讜诇讗 讬讚注 砖讻讘专 拽专讗 诪谉 讛驻专砖讛 砖诇驻谞讬讛 讘' 驻住讜拽讬诐 讬诇讱 讜讬讗诪专 讛拽讜专讗 驻住讜拽 讗讞讚 讬爪讗 诇驻讬讻讱 讙讝专讬 砖爪专讬讱 诇拽专讜转 讛诪转讞讬诇 讘驻专砖讛 讙' 驻住讜拽讬诐 讗讘诇 诇讛谞讬讞 讘' 驻住讜拽讬诐 讘驻专砖讛 诇讗 讛讜讛 讙讝专 讚讛讗 砖讜诪注 讚讛注讜诇讛 讗讞专讬讜 拽讜专讗 讗讜转谉 砖谞讬 驻住讜拽讬诐 讜砖诇砖讛 诪驻专砖讛 讗讞专转 讜诇讗 讗转讬 诇诪讬讟注讗 讜诇诪讬诪专 讚转专讬 住讙讬讗 讜讗"转 砖诪讗 讬爪讗 讗讞专 诪谉 讛讻谞住转 讜诇讗 讬砖诪注 诪讛 砖拽专讗 诪谉 讛驻专砖讛 讛讗讞专转 拽诪"诇. 讜讗住讬拽谞讗 讛诇讻转讗 讚讜诇讙 讜讛诇讻转讗 讗诪爪注讬 讚讜诇讙:





专诪讘"谉

诇讬拽专讬 转专讬 驻住讜拽讬 诪驻专砖转 讘讬讜诐 讛砖讘转 讜转诇转讗 驻住讜拽讬 诪驻' 讜讘专讗砖讬 讞讚砖讬讻诐 讗讬谉 诪砖讬讬专讬谉 讘驻专砖讛 驻讞讜转 诪砖诇砖讛 驻住讜拽讬诐.  驻讬' 砖讬讬讟讗 讚诇讬砖谞' 谞拽讟 讚讛讻讗 讛讗 讗讬讻讗 专讘讬注讬 讚讘注讬 诇诪拽专讗 讘讛 讜讛拽讜专' 讘转讜专讛 诇讗 讬拽专讗 驻讞讜转 诪砖诇砖讛 驻住讜拽讬诐, 讗讬 谞诪讬 讗讬讻讗 诇诪讬诪专 讚讗讬 诇讗 诪砖讜诐 讗讬谉 诪砖讬讬专讬谉 讛讜讛 讗诪讬谞讗 诇诪讬拽专讬 专讘讬注讬 转专讬谉 诪驻专砖转 讜讘专讗砖讬 讞讚砖讬讻诐 讜讞讚 讛) 诪驻专砖转 讛驻住讞 讛住诪讜讻讛 诇讛 讗诇讗 讻讬讜谉 砖讗讬 诪砖讬讬专讬谉 讘驻专砖讛 驻讞讜转 诪砖诇砖讛 驻住讜拽讬诐 诇讗 讗驻砖专 讗诇讗 讗"讻 讬拽专讗 讛砖诇讬砖讬 讻诇 驻专砖转 讛讞讚砖 讜讛专讘讬注讬 讬拽专讗 讘砖讗专 讛拽专讘谞讜转 讜诇讗 专讗讜 讞讻诪讬诐 讝"诇 诇注砖讜转 讻谉 诇驻讬 砖诇讗 讘讗 专讘讬注讬 讗诇讗 讘砖讘讬诇 专"讞 讜讛讗讬讱 讬拽专讗 讘讚讘专 砖讗讬谞讜 讞讜讘转 讛讬讜诐. 讜讻谉 诇讗 专讗讜 诇讛转讞讬诇 讘驻' 砖诇诪注诇讛 诪爪讜 讗转 讘谞讬 讬砖专讗诇 讚讻讜诇谉 讘讞讜讘转 讛讬讜诐 讛诐 诪拽专讬谉 讗讜转诐 讚转诪讬讚 谞诪讬 讞讜讘转 讛讬讜诐 讛讜讗 讜讗祝 诪讜住祝 砖讘转 砖讘讗诪爪注 驻专砖讬讜转 讘专讗砖讬 讞讚砖讬诐 讛讜讗 拽专讘. 



讜驻砖讟 专讘讗 诇讘注讬讗 讝讜 讜讗诪专 诇讬讛 诇注讜诇讗 讘专 专讘 讝讜 诇讗 砖诪注转讬 讻讬讜爪讗 讘讜 砖诪注转讬 讚转谞谉 讘专讗砖讬转 讘砖谞讬诐.  讜讛讬讻讬 讗驻砖专 讚讞诪砖讛 驻住讜拽讬诐 讘诇讞讜讚 讛讜讬讬谉 讜讛拽讜专讗 讘转讜专讛 诇讗 讬驻讞讜转 诪讙' 驻住讜拽讬诐 讜讗转诪专 注诇讛 专讘 讗诪专 讚讜诇讙 讜砖诪讜讗诇 讗讜诪专 驻讜住拽. 
讜专讗讬转讬 诇专讘讬谞讜 讛讙讚讜诇 讜讛讙讗讜谞讬诐 讝"诇 砖驻讬专砖讜 讚讛讻讗 谞诪讬 讘驻专砖转 专讗砖 讞讚砖 诇专讘 讚讜诇讙 讜诇砖诪讜讗诇 驻讜住拽 讜诇拽诪谉 讗讬驻住讬拽 讘讙诪专讗 讜讛诇讻转讗 讗诪爪注讬 讚讜诇讙 诇讜诪专 砖讞讜讝专 讛砖谞讬 讜拽讜专讗 驻住讜拽 诪谉 讛砖诇砖讛 砖拽专讗 讛专讗砖讜谉 讜诪讜住讬祝 砖谞讬诐 讗讞专讬诐 讜谞砖讗专讜 砖诇砖讛 驻住讜拽讬诐 讘驻专砖转 爪讜 砖拽讜专讗 讗讜转谉 讛砖诇讬砖讬 讝讛讜 驻讬专讜砖 讛专讗砖讜谞讬诐 讜讻谉 讛谞讛讬讙讜 讛讚讜专讜转 讘诪拽讜诪讜转 讛诇诇讜. 
 讜讗谞讬 转诪讛 注诇 诇讘诐 砖诇 专讗砖讜谞讬诐 砖讛讬讛 讻驻转讞讜 砖诇 讗讜诇诐 诪讛 讛专讜讬讞讜 讘讚讬诇讜讙 讛讝讛 讜讛诇讗 讗讜转讛 讞砖砖讗 讜讗讜转讛 讙讝专讛 砖讞砖砖讜 诇讛 讘讙诪专' 砖拽讜专讗讬谉 注诇 讛住讚专 讗祝 讘讚讬诇讜讙 讛讝讛 讘诪拽讜诪讛 注讜诪讚转 砖讛专讬 讛谞讻谞住讬谉 讻砖讬专讗讜 讛砖谞讬 诪转讞讬诇 讘驻住讜拽 讙' 砖讘驻专砖讛 讬讗诪专讜 诇讗 拽专讗 诪诪谞讜 讛专讗砖讜谉 讗诇讗 砖谞讬 驻住讜拽讬诐 讜诪讛 讛讜注讬诇讜 讞讻诪讬诐 讝"诇 讘转拽谞转谉 讘讚讬诇讜讙 讛讝讛. 
讜讝讛 讚讘专 讘专讜专 讛讜讗 讚讻砖诐 砖讗讬谉 诪转讞讬诇讬谉 讘驻专砖讛 驻讞讜转 诪砖诇砖讛 驻住讜拽讬诐 讙讝专讛 诪砖讜诐 讛谞讻谞住讬谉 讻讱 讗讬谉 讛拽讜专讗 诪转讞讬诇 诇拽专讜转 讘驻讞讜转 诪砖诇砖讛 驻住讜拽讬诐 讛诪砖讬讬专讬谉 讘驻专砖讛 砖诇诪注诇讛 讙讝讬专讛 诪砖讜诐 讛谞讻谞住讬谉 砖讛讬讗 讛讙讝讬专讛 讛讝讜 讘注爪诪讛 讜讻讚讗诪专讬谞谉 讘讙诪' 讜砖诪讜讗诇 讚讗诪专 驻讜住拽 诪讗讬 讟注诪讗 诇讗 讗诪专 讚讜诇讙 讙讝讬专讛 诪砖讜诐 讛谞讻谞住讬谉 讜讙讝讬专讛 诪砖讜诐 讛讬讜爪讗讬谉 讻诇讜诪专 诪驻专砖转 讘专讗砖讬转 讻砖讛讬讛 讛专讗砖讜谉 拽讜专讗 砖诇砖讛 谞砖讗专讜 砖谞讬诐 讘住讜祝 讛驻专砖讛 讜讬砖 讘讜 讙讝专讛 诪砖讜诐 讛讬讜爪讗讬谉 讻砖讛砖谞讬 讚讜诇讙 驻住讜拽 讗讞讚 诇讙诪讜专 砖诇砖讛 谞砖讗专讜 砖谞讬诐 讘转讞诇转 讛驻专砖讛 讜讬砖 讘讛 讙讝专讛 诪砖讜诐 讛谞讻谞住讬谉 砖讬讗诪专讜 专讗砖讜谉 诇讗 拽专讗 讗诇讗 砖谞讬 驻住讜拽讬诐. 
 讛诇讻讱 讙讘讬 专"讞 诪讛 专讗讜 砖诇讗 诇讛转讞讬诇 讘驻' 讜讘专讗砖讬 讞讚砖讬讻诐 讘驻住讜拽 讗讞讚 诪砖讜诐 讛谞讻谞住讬谉 讜讛诇讗 讘讚讬诇讜讙 讛讜讗 注爪诪讜 谞住转讬讬诐 注诪讜 诪砖讜诐 讙讝专' 讝讜 砖诇 谞讻谞住讬' 讜讗诐 讬讗诪专讜 专讗讜 砖诇讗 讬转讞讬诇 讘驻' 驻讞讜转 诪讙' 砖诪讗 讬讟注讜 讛谞讻谞住讬谉 讘砖注转 拽专讬讗转讜 讘驻住讜拽 讝讛 诇讜诪专 诇讗 拽专讗 讗诇讗 驻住讜拽 讝讛 讘诇讘讚 讗讘诇 讻砖讛讜讗 讚讜诇讙 讗讬谉 讟注讜转诐 讘拽专讬讗讛 砖诇 讝讛 讗诇讗 讘拽专讬讗讛 砖诇 讗' 讜砖诪讗 诇讗 讬转谞讜 讚注转诐 注诇讬讛 讜讗注驻"讬 砖讗诪专讜 讘讚讬诇讜讙 砖诇 讘专讗砖讬转 拽讚讜砖讛 讛讬诪谞讛. 讜讗驻砖专 讚专"诪 讙讜驻讬讛 诪讜讚讛 讘讚诪讬诐 砖讗诐 诪讻专讜 讝' 讟讜讘讬 讛注讬专 讘诪注诪讚 讗谞砖讬 讛注讬专 讛讚诪讬诐 转讜诇讬谉 讘讬讚诐 诪驻谞讬 砖讗讬谉 讛讚诪讬' 谞转驻住讬谉 讗诇讗 诪砖讜诐 讗讻讞讜砖讬 诪爪讜' 讜讻砖讻讜诇谉 诪住讻讬诪讬谉 讘诪讻讬专转谉 讛讚诪讬诐 诪爪讜讛 诇讗讞专 讝诪谞讛 讛讬讗 讻诪"砖 诇诪注诇讛, 转讚注 讚讛讗 讚诪讬 住驻专讬诐 诇专讘谞谉 诪讜转专讬谉 讛诐 讘诪讻讬专转 讝' 讟讜讘讬 讛注讬专 讘诪注诪讚 讗谞砖讬 讛注讬专 讚砖诪注转' 讚专讘讗 讗讻讜诇讛 , 诪转谞讬转讬谉 拽讬讬诪讗 讜讻谉 讘诪讜转专讬讛谉 讜讛转谞讜 讻讜诇谉 诪讜转专讬谉. 讜讛谞讛 讗诪转 谞讻讜谉 讛讜讗. 
 讜诇注谞讬谉 诪讛 砖讗诪专 专"诪 诪专讘讬诐 诇讬讞讬讚 诇讬讻讗 拽讚讜砖讛 诪住转讘专讗 诇讬讻讗 拽讚讬砖讛 讻拽讚讜砖讛 专讗砖讜谞讛 诪驻谞讬 砖讗讬谉 讚讘专 砖讘拽讚讜砖讛 谞讗诪专 讘讜 讻诪"砖 讗讘诇 诪"诪 讬砖 讘讛 拽讚讜砖讛 拽爪转 讜讗住讜专 诇讛砖转诪砖 讘讛 讞讜诇 讻诇 讝诪谉 拽讚讜砖转讛 诪讚诇讗 驻专讻讬' 讛讻讬 讘诪讜转专 诇讛砖转讬谉 诪讬诐 讘转讜讱 讚"讗 砖诇 转驻诇讛 诪砖讜诐 讚讛"诇 讚讬讞讬讚 讜诇讗 拽讚讬砖 讻诇诇. 讜砖诪讗 讬"诇 诪砖讜诐 讚讗转讬 诇诪住专讞 讗驻讬' 讛转驻诇诇讜 砖诐 讬' 讻讙讜谉 讛专讞讜讘. 讜讘讬专讜砖' 讗诪转谞讬' 讜注讜讚 讗"专 讬讛讜讚讛 讛讚讗 讚转讬诪讗 讘讛"讻 讚讬讞讬讚 讗讘诇 讘讛"讻 砖诇 专讘讬诐 讗驻讬' 讘谞讜讬 讗住讜专, 诪砖诪注 讚讘讛"讻 砖诇 讬讞讬讚 讬砖 讘讜 诪砖讜诐 拽讚讜砖讛. 讚讗讬讻讗 诪砖讜诐 谞讻谞住讬谉 诪"诪 讘讻讗谉 驻讬讞转讜 讛讟注讜转 砖诇讛诐 讜注砖讜 诇讜 讛专讜讞讛 诪谉 讛拽讜专讗 讛讝讛 诪砖谞讬 诇专讗砖讜谉. 讝讛 讗讬谉 讘讜 讟注诐 讜诇讗 专讬讞 讘注爪诪讜 砖讛讻诇 讙讝专讛 砖讜讛 讜讗讬谉 讘讛 砖讜诐 讞讬诇讜拽 讜讛驻专砖. 讜注讜讚 砖讛专讬 讗诐 砖讬讬专讜 讘驻' 专讗砖讜谞讛 驻讞讜转 诪讙' 驻住讜拽讬诐 讗讬谉 讘讜 诪砖讜诐 讞砖砖 讗诇讗 诇讬讜爪讗讬谉 讘讬谉 讙讘专讗 诇讙讘专讗 砖诪讗 讚注转诐 诇讜诪专 诇讗 讛砖讗讬专讜 讘驻' 讗诇讗 砖谞讬 驻住讜拽讬诐 诇砖诇讬砖讬 砖讬讘讗 讗讞专讬讜 讜讝讜 讛讙讝专讛 讬讜转专 专讞讜拽讛 讛专讘讛 诪驻谞讬 砖讬砖 专讬讜讞 诇砖诇讬砖讬 讛讝讛 诇拽专讜转 讘驻专砖转 讜讘讬讜诐 讛砖讘转 讜讬讜转专 讛讬讛 谞讻讜谉 砖讬讙诪讜专 讛砖谞讬 讘住讜祝 驻专砖讛 专讗砖讜谞讛 讜讬讚诇讙 讛砖诇讬砖讬 讜讬拽专讗 砖诇砖讛 驻住讜拽讬诐 诪诪谞讛 砖讛专讬 讚讬诇讜讙 驻住讜拽 讗讞讚 讜砖谞讬诐 讜砖诇砖讛 砖讜讛 讛讜讗 讜讘拽专讘谞讜转 讛讞讙 诪讚诇讙讬谉 讬讜诐 讗讞讚 讗祝 讻讗谉 讬讚诇讙 砖诇砖讛 讜讬讜住讬祝 驻专砖转 讜讘讬讜诐 讛砖讘转 讜讘讝讛 转讛讬讛 讛讙讝专讛 讬讜转专 专讞讜拽讛 诪讗讚 砖讗讬谉 诇讞讜砖 讗诇讗 砖讬讘讗讜 讛谞讻谞住讬谉 讘转讞诇转 拽专讬讗转讜 砖诇 讝讛 讜讬诪爪讗讜 砖讗讬谉 驻住讜拽讬' 砖讘转讞谞转 讛驻' 诪住驻讬拽讬谉 诇讘' 拽讜专讗讬谉 讛专讗砖讜谞讬', 讗诇讗 讚讘专讬诐 讛诇诇讜 讗讬谉 讘讛诐 诪诪砖 讗讘诇 讟注诐 诪谞讛讙 讛讙讗讜谞讬诐 讝"诇 讗讬谉 讗谞讜 [诇谞讜] 讘讜. 
讜注讬拽专 讛砖诪讜注讛 讘驻讬专讜砖讛 讻讱 谞专讗讛 讚讗诪专 诇讬讛 专讘讗 诇注讜诇讗 讘专 专讘 讝讜 诇讗 砖诪注转讬 讻讬讜爪讗 讘讛 砖诪注转讬 讚驻诇讬讙讬 专讘 讜砖诪讜讗诇 讘驻专砖讛 讘专讗砖讬转 讚诪讚讗诪专 讚讜诇讙 讜诇讗 讞讬讬砖讬' 诇讙讝专讛 讜谞讻谞住讬谉 讜讬讜爪讗讬谉 诪砖讜诐 讚诇讗 讗讬驻砖专 讚讻诇 驻住讜拽讗 讚诇讗 驻住拽讬诐 诪专注"讛 诇讗 驻住拽讬谞谉 诇讬讛 诇注讜诇诐 讜砖诪讜讗诇 讗诪专 驻讜住拽 讜讗讬谞讜 讚讜诇讙 讚讞讬讬砖讬' 诇讙讝专讛 讚谞讻谞住讬诐 讜讬讜爪讗讬谉 讗祝 讻讗谉 讘专讗砖讬 讞讚砖讬诐 诇砖诪讜讗诇 驻讜住拽 诪砖讜诐 讞砖砖讗 讚谞讻讙住讬谉 讜讬讜爪讗讬谉 讜诇专讘 诪讜讟讘 砖讬讟注讜 谞讻谞住讬谉 讜讬讜爪讗讬谉 讜诇讗 谞驻住讬拽 驻住讜拽 砖诇讗 讛驻住讬拽转讜 转讜专讛 讛讬诇讻讱 拽讜专讬谉 讻讚专讻谉 讗讜 砖谞讬诐 讛专讗砖讜谞讬' 砖诇砖讛 砖诇砖讛 讜讛砖诇讬砖讬 砖谞讬诐 诪驻专砖讛 专讗砖讜谞讛 讜砖诇 驻专砖讛 砖谞讬讛 讗讜 砖谞讬诐 讛专讗砖讜谞讬诐 讻诇 讛驻' 讜讛砖诇讬砖讬 砖谞讬' 砖诇 驻专砖讛 砖谞讬讛 讜驻住讜拽 讗' 诪砖诇讬砖讬转 讜讗讬谉 拽驻讬讚讗 讘讚讘专. 
讜讘注讬拽专 驻诇讜讙转讬讬讛讜 讚专讘 讜砖诪讜讗诇 砖诇讞 诇讬讛 专' 讗讘讗 诇专讘 讬讜住祝 讛诇讻转讗 诪讗讬 讜砖诇讛 诇讬讛 讛诇讻转讗 讚讜诇讙 讻专讘 讜讛注诇讜 讘讙诪' 讜讛诇讻转讗 讗诪爪注讬 [讚讜诇讙] 诇讜诪专 砖讛诇讻讛 讻专讘 讜诇诇诪讚 砖讗讬谉 讛讚讬诇讜讙 讘讗讞专讜谉 谞驻讬 砖讗诐 讛讬讛 讛砖谞讬 拽讜专讗 砖谞讬诐 驻住讜拽讬诐 诪驻' 讘专讗砖讬转 讜讗讞讚 诪讬讛讬 专拽讬注 讜讛砖诇讬砖讬 讚讜诇讙 讛讬讛 讛专讗砖讜谉 诪砖讬讬专 讘驻' 驻讞讜转 诪讙' 驻住讜拽讬诐 讜讛砖谞讬 诪转讞讬诇 讘砖谞讬讛 驻讞讜转 诪讙' 驻住讜拽讬诐 讜讛讬讜 讻讗谉 讙讝专讜转 讛专讘讛 诇驻讬讻讱 讗诪专讜 砖讛讗诪爪注讬 讚讬诇讙 讜讗诇讜 讘驻' 讛讞讜讚砖 讗讬谉 砖诐 讗诪爪注讬 注诇 讛砖谞讬 讜注讜讚 诇诪讛 讬讚诇讙 讛讜讗 讘拽讘讬注讜转 讗祝 讛砖诇讬砖讬 讬讻讜诇 诇讚诇讙 讜讻谉 讛专讘讬注讬 讚诇讬讻讗 讗诇讗 讞讚讗 讙讝专讛 诪砖讜诐 讬讜爪讗讬谉 砖诪砖讬讬专 讘驻' 驻讞讜转 诪讙' 讜讬讜爪讗讬谉 谞诪讬 诇讗 砖讻讬讞讬 讻"讻. 
 讜讗"转 诇诪讛 驻住拽讜 讛诇讻讛 讘讝讛 讜讛诇讗 讛诪注诪讚讜转 讗讬谞谉 谞讜讛讙讬谉 诇讗讞专 讞专讘谉 讜讛诇讻转讗 诇诪砖讬讞讗 讛讬讗, 讛诇讻讛 诇讗 讘讗讛 讗诇讗 诇讜诪专 砖讗讬谞讜 驻讜住拽 讻砖诪讜讗诇 讜诇诇诪讚 注诇 驻专砖转 讛讞讚砖 讜讻讬讜爪讗 讘讛 砖讗讬谞讜 驻讜住拽 讜讛讬诇讻讱 讛砖诇讬诪讜 讛讛诇讻讛 砖讛讚讬诇讜讙 讘讗诪爪注讬 讛讜讗 讘驻' 讘专讗砖讬转 诇诇诪讚 注诇 转讬拽讜谉 讛住讚专 砖谞专讗讬谉 讘讜 讚讘专讬 专讘 讬讜转专 诪讚讘专讬 砖诪讜讗诇. 讝讛讜 诪讛 砖讛注诇讬谞讜 讘砖诪讜注' 诇驻讬 诪专讗讬转 注讬谞讬谞讜. 
 讜讻砖讞拽专谞讜 注诇 讛讚讘专讬诐 讞讜抓 诪转诇诪讜讚谞讜 诪爪讗谞讜 讘诪住' 住讜驻专讬诐 砖讛讬讗 讙诪专讗 讬专讜砖诇诪讬转 诪诪谞讛讙谉 砖诇 讗讘讜转讬谞讜 砖讗讜诪专讬诐 砖诐 讻诇砖讜谉 讛讝讛 讗) 讜讘讞讚砖 注爪诪讜 拽讜专讬谉 砖诇砖讛 讘拽专讘谉 转诪讬讚 讛专讗砖讜谉 拽讜专讗 讜讬讚讘专 爪讜 讜讗诪专转 讜讛砖谞讬 拽讜专讗 讗转 讛讻讘砖 讗' 讜注砖讬专讬转 讛讗讬驻讛 注讜诇转 讜讛讙' 讞讜讝专 诇诪注诇' 讜拽讜专讗 注讜诇转 讜谞住讻讜 讜讗转 讛讻讘砖 诪驻谞讬 砖讗诪专讜 讗讬谉 拽讜专讬谉 讘驻' 驻讞讜转 诪讙' 驻住讜拽讬诐 讜讬砖 讗讜诪专讬' 讗讬谉 诪砖讬讬专讬谉 讘驻' 讘驻讞讜转 诪讙' 驻住讜拽讬诐 讛讛讜讗 讘驻' 讙讚讜诇讛, 讘讚"讗 讘砖讬讟讛 砖诇 驻住讬拽讛 讗讬谞讜 讬讻讜诇 诇驻住讜拽 注讚 砖讬拽专讗 诪诪谞讛 讙' 驻住讜拽讬诐 讜讻讗谉 讙' 砖讛讜讗 拽讜专讗 讚' 驻住讜拽讬诐 讜讛专讘讬注讬 拽讜专讗 讘砖诇 专"讞 讜讘专讗砖讬 讞讚砖讬讻诐 讻诇 讛驻住讜拽讬诐 注"讻 讗诪讜专 讘诪住讻转讗 讝讜. 
讜讛专讬 诇讛诐 砖谞讬 诪谞讛讙讬诐 讘讻讗谉 诪转讞诇讛 讗诪专 砖讬拽专讗讜 砖诇砖讛 讘拽专讘谉 讛转诪讬讚 讜讬讛讗 讛砖诇讬砖讬 讞讜讝专 讜讚讜诇讙 驻住讜拽 讗' 注讜诇转 讜拽讜专讗 砖谞讬诐 诇驻谞讬讜 讜谞住讻讜 讜讗转 讛讻讘砖 讜讛讟注诐 诇诪谞讛讙 讝讛 讘) 讻讚讬 砖讬讛讗 讛专讘讬注讬 砖讛讜讗 讘讗 讘砖讘讬诇 专"讞 拽讜专讗 讻诇 讛诪讜住驻讬谉 讜讛专讗砖讜谞讬诐 拽讜专讬谉 讛转诪讬讚 讜诇讗 专讗讜 诇注专讘 讜诇拽专讜转 拽专讘谉 讛转诪讬讚 注诐 讛诪讜住驻讬谉 讜讬砖 讗讜诪专讬诐 讗讬谉 诪砖讬讬专讬谉 讘驻' 驻讞讜转 诪讙' 驻住讜拽讬' 讜讛讛讬讗 讘驻' 讙讚讜诇讛 讛讬讗 砖讬砖 专讬讜讞 诇讛砖诪专 讘讚讘专 讜诇讛讝讛专 讘讟注讜转谉 砖诇 谞讻谞住讬谉 讜讬讜爪讗讬谉 砖讬住讬讬诐 讘住讜祝 讛驻' 讜诇讗 讬砖讬讬专 诪诪谞讛 驻讞讜转 诪砖诇砖讛 驻住讜拽讬' 讜讘讚"讗 讘砖讬讟讛 砖讬砖 诇讜 诇讛驻住讬拽 讘讛 砖讗讬谉 讗讚诐 专砖讗讬 诇拽专讜转 讘转讜专讛 驻讞讜转 诪讙' 驻住讜拽讬诐 讙) 讗讘诇 讻讗谉 砖讛讜讗 拽讜专讗 诪驻' 专讗砖讜谞讛 讜谞住讻讜 讜讗转 讛讻讘砖 讜拽讜专讗 讜讘讬讜诐 讛砖讘转 讜注讜诇转 砖讘转 谞诪爪讗 砖拽专讗 讚' 驻住讜拽讬诐 讜讛专讘讬注讬 拽讜专讗 驻专砖转 讜讘专讗砖讬 讞讚砖讬讻诐. 
 讛谞讛 讝讛讜 注谞讬谉 讛讙诪' 讝讜 注诐 拽爪转 砖讘讜砖 砖讬砖 讘诇砖讜谞诐 诪讟注讜转 讛住讜驻专讬诐 诪驻谞讬 砖诇讗 讛讜专讙诇讜 讘讛 讞讻诪讬诐 讜转诇诪讬讚讬诐 讗讘诇 诪"诪 讗谞讜 诇诪讚讬谉 诪诪谞讛 讛住讘专讗 砖诇讛谉 讘砖谞讬 讛诪谞讛讙讬谉 讛讗诇讜 砖讛诪谞讛讙 讛专讗砖讜谉 诪拽专讗 讙' 拽讜专讗讬谉 讘拽专讘谉 讛转诪讬讚 讜诇讬转 诇讬讛 讗讬谉 诪砖讬讬专讬谉 讘驻' 驻讞讜转 诪讙' 驻住讜拽讬诐 讻专' 转谞讞讜诐 讗"专 讬讛讜砖注 讘谉 诇讜讬 讗诇讗 砖讚讜诇讙 驻住讜拽 讗' 讻讚讬 砖讬拽专讗 讙' 驻住讜拽讬诐 讜讬砖 讗讜诪专讬诐 讗讬转 诇讛讜 讗讬谉 诪砖讬讬专讬谉 讘驻' 驻讞讜转 诪讙' 驻住讜拽讬诐 讗诇讗 讛讻讗 诪砖讜诐 讚诇讗 讗讬驻砖专 诪砖讬讬专 砖谞讬诐 讘驻' 专讗砖讜谞讛 讜拽讜专讗 驻专砖讛 砖谞讬讛 讜讗讬谉 讻讗谉 讚诇讜讙 讜讛驻住拽 讜讝讛讜 讛诪谞讛讙 砖讗谞讜 专讜讗讬谉 注"驻 讛讙诪' 砖诇谞讜 讻驻讬 诪"砖 诇诪注诇讛 讗讘诇 讛诪谞讛讙 砖讛谞讛讬讙讜 讛讙讗讜谞讬诐 讝"诇 注诇 驻讬 砖诇讛谉 讚讗诪爪注讬 砖讛讜讗 讛砖谞讬 讚讜诇讙 讗讬谉 讻讗谉 诪讬 砖讛住讻讬诐 注诪讛诐 讗诇讗 砖讗讬谉 诇讬讙注 讘诪讛 砖讛讜谞讛讙 注诇 驻讬 讛讙讗讜谞讬诐 讝"诇 讜讻"砖 讘讝讛 砖讗讬谉 讘诪谞讛讙 砖诇讛诐 诪砖讜诐 讗讬住讜专 讜讻讘专 砖谞讬谞讜 讗诇 讬砖谞讛 讗讚诐 诪驻谞讬 讛诪讞诇讜拽转.





专砖讘"讗

诇讬拽专讜 转专讬 诪讛讗 讜转诇转 诪讛讗 驻砖讜 诇讛讜 转专讬 讜讗讬谉 诪砖讬讬专讬谉 讘驻专砖讛 驻讞讜转 诪砖诇砖讛  驻住讜拽讬诐. 驻讬专讜砖: 讛讗讬 讟注诪讗 诪砖讜诐 住讬专讻讗  讚诪讬诇转讗 讚讗讬爪讟专讬讱 诇讛讗讬 讟注诪讗 谞拽讟讬讛 诇注讬诇 (诪讙讬诇讛 讻讗, 讘), 讗讘诇 讛讻讗 讙讚讜诇讛 诪讝讜 讛讜讛  诇讬讛 诇诪讬诪专, 讻诇讜诪专 驻砖讜 诇讛讜 转专讬 讜转谞谉 (诇拽诪谉 诪讙讬诇讛 讻讙, 讘) 讛拽讜专讗 讘转讜专讛 诇讗 讬驻讞讜转  诪砖诇砖讛 驻住讜拽讬诐, 讜讻讚讗诪专讬谞谉 讘住诪讜讱 讙讘讬 驻专砖转 讘专讗砖讬转.
讜讛讗 讚诪注讬讬诇讬  谞驻砖讬讬讛讜 讘讻讜诇讬 讛讗讬 讜诇讗 讗诪专讜 砖讬转讞讬诇 诇诪注诇讛 诪讝讜 讗讜 讬拽专讗 诇诪讟讛 诪讜讘专讗砖讬  讞讚砖讬讻诐, 诪砖讜诐 讚诇讗 拽专讬谞谉 讗诇讗 讘住讚专讜 砖诇 讬讜诐, 讜讛谞讬 转诇转讗 驻专砖转讗 住讚专讜 砖诇 讬讜诐  谞讬谞讛讜 诪砖讜诐 讚驻专砖转 爪讜 砖讛讬讗 驻专砖转 转诪讬讚 谞讜讛讙转 讘讬谉 讘砖讗专 讛讬诪讬诐 讘讬谉 讘专讗砖讬  讞讚砖讬诐 讜砖讘转 谞诪讬 讛讗 讗讬转讬讛 讝讬诪谞讬谉 住讙讬讗讬谉 讘专讗砖 讞讜讚砖, 讗讘诇 讛谞讱 诇讬转谞讛讜 讘专讗砖  讞讚砖 讛诇讻讱 诇讗 讛讜讜 住讚专讜 砖诇 讬讜诐 讜诇讗 拽专讬谞谉 讘讛讜.



讜砖诪讜讗诇 讚讗诪专 驻讜住拽  诪讗讬 讟注诪讗 诇讗 讗诪专 讚讜诇讙 讙讝讬专讛 诪砖讜诐 讛谞讻谞住讬谉 讜诪砖讜诐 讛讬讜爪讗讬谉. 讜讗讬 拽砖讬讗 诇讱  讜讻讬 专讘 诇讬转 诇讬讛 讙讝讬专讛 诪砖讜诐 讛谞讻谞住讬诐 讜讛讬讜爪讗讬谉, 讜讛讗 诇讬讜爪讗讬谉 诪讬讛讗 诇讬讻讗 诪讗谉  讚诇讗 讞讬讬砖 讻讚讗讬转讗 讘住诪讜讱. 讜注讜讚 讚讛讗 专讘 讙讜驻讬讛 讞讗讬砖 讻讚讗诪专 诇拽诪谉 讜讗讬 住诇拽讗 讚注转讱  专讘 讘讬砖专讗诇 拽专讗 诇驻谞讬讛 诪讗讬 讟注诪讗 讘专讬讱 诇讗讞专 转拽谞讛 讛讜讛 讗讬 讛讻讬 诇讗讞专讬讛 谞诪讬  诇讬讘专讬讱 砖讗谞讬 讛讬讻讗 讚讬转讬讘 专讘 诪讬注诇 注讬讬诇讬 诪讬驻拽 诇讗 谞驻拽讬, 讗诇诪讗 讗讬转 诇讬讛 讙讝讬专转  讛谞讻谞住讬谉 讜讛讬讜爪讗讬谉. 讜讬砖 诇讜诪专 讚砖讗谞讬 讛讻讗 讚诇讗 讗驻砖专, 讜专讘 讜砖诪讜讗诇 讘讛讗 驻诇讬讙讬,  砖诪讜讗诇 住讘专 诪讜讟讘 砖谞讞讜砖 诇谞讻谞住讬谉 讜讬讜爪讗讬谉 诪诪讛 砖谞讞讜砖 诇讛驻住拽 驻住讜拽 讚诇讗 驻住拽讬讛  诪砖讛 讚讛讗 驻住拽讬谞谉 诇讬讛 诇转讬谞讜拽讜转 诪砖讜诐 讚诇讗 讗驻砖专 讜专讘 住讘专 诪讜讟讘 砖谞讞讜砖 讜诇讗 谞驻住讬拽  讻讬讜谉 讚诇讗 驻住拽讬讛 诪砖讛 诪诪讛 砖谞讞讜砖 诇谞讻谞住讬谉 讜讬讜爪讗讬谉, 讗讘诇 讜讚讗讬 讛讬讻讗 讚讗驻砖专  讞讬讬砖讬谞谉 讜讻讚讗诪专讬谞谉 谞诪讬 讘住诪讜讱 讜诇诪讗谉 讚讗诪专 讚讜诇讙 谞讚诇讜讙 砖讗谞讬 讛转诐 讚讛讗  讗驻砖专.



讛讻讬 讙专讬住 专砖"讬 讝"诇: 讜讗诐 讗讬转讗 诇诪讗谉 讚讗诪专  讚讜诇讙 谞讚诇讜讙. 讜诇讗 讙专讬住 讜诇诪讗谉 讚讗诪专 驻讜住拽 谞驻住讜拽, 讚讛讗 讗谞谉 讘砖注讘专 讛专讗砖讜谉  讜拽专讗 砖诇砖讛 讜砖讬讬专 砖谞讬诐 拽讬讬诪讬谞谉. 讜讬砖 住驻专讬诐 讚讙专住讬  诇讬讛. 讜诇诪讗谉 讚讙专住讬 诇讬讛 讗讬讻讗 诇驻专讜砖讬 讚讛讻讬  拽讗诪专 讘讬谉 诇诪讗谉 讚讗诪专 讚讜诇讙 讘讬谉 诇诪讗谉 讚讗诪专 驻讜住拽 讗诪讗讬 拽转谞讬 驻专砖讛 砖诇 讞诪砖讛 拽讜专讗  讗讜转讛 讘讬讞讬讚 讬拽专讗讜讛 砖谞讬诐 讜讬讚诇讙 讗讜 讬驻住讜拽, 讻讱 谞专讗讛 诇讬. 讗讘诇 讗讬谉 谞专讗讛 诇驻专砖  砖讬拽砖讛 讗驻讬诇讜 讘砖讬讬专 砖谞讬诐 诇诪讛 拽讜专讗 驻住讜拽 讗讞讚 讗讜 砖诇砖讛 驻住讜拽讬诐 诪驻专砖讛 砖谞讬讛  讬讞讝讜专 讛砖谞讬 讜讬转讞讬诇 讘讞爪讬 驻住讜拽 砖诇讬砖讬 诪砖讜诐 讚诪讗谉 讚讗诪专 驻讜住拽 砖驻讬专 讗讬转 诇讬讛  讚讜诇讙 讛讬讻讗 讚诇讬讻讗 诪砖讜诐 谞讻谞住讬谉 讜讬讜爪讗讬谉, 讚讛讗 诇讬转讗 讚转专转讬 诇讗 注讘讚讬谞谉 砖讬讚诇讙  讜讬驻住讜拽, 讗诇讗 谞专讗讛 讻诪讜 砖驻讬专砖转讬.
拽砖讬讗 诇讬 讗砖诪注转讬谉 讘讬谉 诇专讘 讘讬谉  诇砖诪讜讗诇 讘驻专砖转 讘专讗砖讬转 诇诪讛 讚讜诇讙 驻住讜拽 讗讞讚 讚讬砖 讻讗谉 诪砖讜诐 谞讻谞住讬谉 讜讬讜爪讗讬谉 讜诇诪讛  驻讜住拽 讚讬砖 讻讗谉 诪砖讜诐 驻住讜拽讗 讚诇讗 驻住拽讬讛 诪砖讛 讬拽专讗 专讗砖讜谉 驻专砖转 讘专讗砖讬转 讜讬讞讝讜专  讛砖谞讬 讜讬拽专讗谞讛 讻讜诇讛 讜讛砖诇讬砖讬 拽讜专讗 讬讛讬 专拽讬注, 砖讗诐 讗转讛 讗讜诪专 砖讗讬谉 诪讚诇讙讬谉 讗诇讗  驻住讜拽 讗讞讚 讗讜 砖谞讬诐 讗讘诇 砖讬讚诇讙 讗讞讚 诪讛诐 讻诇 砖讬注讜专 拽专讬讗转讜 诇讗, 讛讗 诇讬转讗 讚讛讗  讗诪专讬谞谉 诇拽诪谉 讘驻专拽 讘谞讬 讛注讬专 (诪讙讬诇讛 讻讟, 讘; 诇, 讗) 专讗砖 讞讚砖 讗讚专 砖讞诇 诇讛讬讜转 讘讜讗转讛  转爪讜讛 讗诪专 讗讘讬讬 拽专讜 砖讬转讗 诪讜讗转讛 转爪讜讛 注讚 讜注砖讬转 讻讬讜专 谞讞讜砖转 讜讞讚 讞讜讝专 讜拽讜专讗  诪讻讬 转砖讗 注讚 讜注砖讬转 讻讬讜专 谞讞讜砖转, 讜注讜讚 砖讻谉 注讜砖讬谉  讘讞讙. 讜讬砖 诇讜诪专 讚讗讚专讘讛 讘讻讬 讛讗 讗讬讻讗  诇诪讬讙讝专 讟讜讘讗, 讚讗讬诇讜 拽专讗 讛专讗砖讜谉 讻讜诇讛 驻专砖讛 讗讬讻讗 诪砖讜诐 讛讬讜爪讗讬谉 讚讚讬诇诪讗 讗讬讻讗  诪讗谉 讚讬讚注 讘住讚专讜 砖诇 讬讜诐 讚讗讬谞谉 拽讜专讬谉 讗诇讗 砖转讬 驻专砖讬讜转 讗诇讜 讜住讘专 讚驻专砖转 讬讛讬  专拽讬注 讬拽专讗讜讛 砖谞讬诐 讝讛 讗讞讚 讜讝讛 砖谞讬诐 讗讜 砖诇讗 讬讛讜 讗诇讗 砖谞讬 拽讜专讗讬诐, 讜诪砖讜诐  讛谞讻谞住讬谉 谞诪讬 讗讬讻讗 讟驻讬 讚讻讬讜谉 讚讞讝讬 讚讛讗讬 诪转讞讬诇 讘转讞讬诇转 讘专讗砖讬转 讜诇讗 拽专讬 讘转专讬讛  讗诇讗 讞讚 诪讬诪专 讗诪专 讚诇讗 拽专讜 讗诇讗 转专讬 讜讘转专讬 住讙讬 讚讛讗 诇诪注诇讛 诪讘专讗砖讬转 诇讬讻讗 诪讬讚讬  讚诇讬拽专讬 砖诇讬砖讬 讘专 诪讛谞讬.



砖诇讞 诇讬讛 专讘讛 讘专讬讛 讚专讘讗 诇专' 讬讜住讬 讛诇讻转讗 诪讗讬 砖诇讞 诇讬讛 讛诇讻转讗 讚讜诇讙  讜讛诇讻转讗 讗诪爪注讬 讚讜诇讙. 专讘讬谞讜 讗诇驻住讬 讝"诇  讜讛讙讗讜谞讬诐 讝"诇 驻讬专砖讜讛 讗驻专砖转 专讗砖 讞讜讚砖, 讜讗诪爪注讬 讛讬讬谞讜 砖谞讬. 讜讛专"诪 讘"谉 谞"专  讛拽砖讛 注诇讬讛诐 讚讗诐 讻谉 诪讛 讛讜注讬诇讜 讘转拽谞转诐 讜讛诇讗 讗讜转讛 讞砖砖讗 讚谞讻谞住讬谉 讘诪拽讜诪讛  注讜诪讚转, 砖讛专讜讗讛 讗讜转讜 诪转讞讬诇 讘驻住讜拽 砖诇讬砖讬 砖讘驻专砖讛 讬讗诪专 砖讛专讗砖讜谉 诇讗 拽专讗 讗诇讗  砖谞讬 驻住讜拽讬诐 讜讻讚讞讬讬砖 砖诪讜讗诇 讘驻专砖转 讘专讗砖讬转 诇讛讗讬 讙讝讬专讛 注爪诪讛 诪砖讜诐 谞讻谞住讬谉, 讜讗讬  诇讗 讞讬讬砖讬谞谉 诇谞讻谞住讬谉 讘讚诇讗 讗驻砖专 诇诪讛 诇谉 讚讜诇讙 讬拽专讗讜 讛砖谞讬诐 驻专砖转 爪讜 讜讛砖诇讬砖讬  讬拽专讗 讜讘讬讜诐 讛砖讘转 讜驻住讜拽 讗讞讚 诪驻专砖转 讜讘专讗砖讬 讞讚砖讬讻诐 讚诪讗讬 讗讬讻讗 诪砖讜诐 砖讗讬谉  诪转讞讬诇讬谉 讘驻专砖讛 驻讞讜转 诪砖诇砖讛 驻住讜拽讬诐 讛讛讬讗 讗讬谞讛 讗诇讗 诪砖讜诐 讙讝讬专转 讛谞讻谞住讬谉, 讜讗诐  讻谉 讝讬诇 讛讻讗 讜讗讬讻讗 讝讬诇 讛讻讗 讜讗讬讻讗, 讜讻讬讜谉 砖讻谉 讬拽专讗 讻讚专讻讜 讜诇讗 诇讬讞讜砖 诇谞讻谞住讬谉  讻讬讜谉 讚诇讗 讗驻砖专 讜诇讗 谞讚诇讜讙. 讜注诇 讻谉 驻讬专砖 讛讜讗 谞"专 讚讗驻诇讜讙转讗 讚专讘 讜砖诪讜讗诇 讘驻专砖转  讘专讗砖讬转 拽讗讬, 讚诇讗 讗驻砖专 讗诇讗 讗讜 讘讚讜诇讙 讗讜 讘驻讜住拽 诪砖讜诐 讚诇讗 诪诇讜 诇讛讜 诇转诇转讗 转诇转讗  驻住讜拽讬 诇转诇转讗 讙讘专讬 讚讛讗 诇讬讻讗 讗诇讗 转诪谞讬讗 驻住讜拽讬诐, 讜讛诇讻讱  讻讬讜谉 讚诇讗 讗驻砖专 讗诇讗 讘讚讜诇讙 讗讜 讘驻讜住拽 讛讜爪专讱 专' 讬讜住讬 诇驻住讜拽 讻专讘 讚讗诪专 讚讜诇讙,  讜讗诪爪注讬 讚讜诇讙 讜诇讗 讛讗讞专讜谉, 诇驻讬 砖讗诐 讛讬讛 讛砖谞讬 拽讜专讗 砖谞讬 驻住讜拽讬诐 诪驻专砖转 讘专讗砖讬转  讜讗讞讚 诪讬讛讬 专拽讬注 讜讛砖诇讬砖讬 讚讜诇讙 讛讬讛 讛专讗砖讜谉 诪砖讬讬专 讘驻专砖讛 驻讞讜转 诪砖诇砖讛 驻住讜拽讬诐  讜讛砖谞讬 诪转讞讬诇 讘砖谞讬讛 驻讞讜转 诪砖诇砖讛 驻住讜拽讬诐 讜讛讬讜 讻讗谉 讙讝讬专讜转 讛专讘讛 讜诇驻讬讻讱 讗诪专讜  讛砖谞讬 讚讜诇讙.
讜诪住转讘专讗 诇讬 讻讚讘专讬 讛讙讗讜谞讬诐 讝"诇. 讞讚讗, 讚讗讬诇讜 讘驻专砖转  讘专讗砖讬转 诇诪讛 讛讗诪爪注讬 讚讜诇讙 讬讜转专 诪谉 讛砖诇讬砖讬, 讻讬 讙诐 讻砖讛砖谞讬 讚讜诇讙 讬砖 砖诐 讻诇 讗讜转诐  讙讝讬专讜转 讚讗讬谉 诪砖讬讬专讬谉 讜讗讬谉 诪转讞讬诇讬谉, 诪讬讚讬 讛讜讬 讟注诪讗 讗诇讗 诪砖讜诐 谞讻谞住讬谉  讜讬讜爪讗讬谉, 讗祝 讻砖讛砖谞讬 讚讜诇讙 讗讬讻讗 诪砖讜诐 谞讻谞住讬谉 讜讬讜爪讗讬谉. 讜注讜讚 砖讛讜讗 谞"专 爪专讬讱  诇住讘讜诇 拽讜砖讬讗 讙讚讜诇讛, 讚讗讟讜 专讘讛 讛讜爪专讱 诇砖讗讜诇 讛诇讻转讗 诇诪砖讬讞讗 讜专' 讬讜住讬 诪讬 讗诪专  讛诇讻转讗 讚讜诇讙 讜讗诪爪注讬 讚讜诇讙 诇讻讚讗转讬 诪砖讬讞讗 讜讛诇讻转讗 诇讗 诪砖诪注 讗诇讗 诇诪讗讬 讚爪专讬讻讬谞谉  讛砖转讗, 讜讚讞拽 注爪诪讜 谞"专 诇转专抓 讚讛诇讻转讗 诇讗 讘讗讛 讗诇讗 诇讜诪专 砖讗讬谞讜 驻讜住拽 讻砖诪讜讗诇  讜诇诇诪讚 注诇 驻专砖转 讛讞讚砖 讜讻讬讜爪讗 讘讛 砖讗讬谞讜 驻讜住拽, 讜讗讬诇讜 讻谉 诇诪讛 诇谉 诇讗讚讻讜专讬 驻讜住拽  讜讚讜诇讙 诇讬诪讗 诇讬讛 讘讛讚讬讗 讛专讗砖讜谉 拽讜专讗 讻讱 讜讛砖谞讬 拽讜专讗 讻讱 砖讗讬谉 讻讗谉 爪讜专讱 诇讚讜诇讙  讚讛讗 诇讬讻讗 诇讗 讚讜诇讙 讜诇讗 驻讜住拽 讜诪讗讬 谞驻拽讗 诪讬谞讛 讗讬 诇讬转讛 诇讚砖诪讜讗诇 讛讻讬 谞诪讬 诇讬转讛  诇讚专讘 讛砖转讗 诇讚讬讚谉. 讗诇讗 讜讚讗讬 讗驻专砖转 讛讞讚砖 讚注诇讛 讗转讬谞谉 拽讬讬诪讬谞谉, 讜讚讜诇讙 讜讚讗讬  砖驻讬专 讟驻讬, 讜讗注"讙 讚讗讬讻讗 讗讻转讬 诪砖讜诐 谞讻谞住讬谉  讻拽讜砖讬讬讛, 诪讻诇 诪拽讜诐 讗讬 拽专讬 砖诇讬砖讬 讜讘讬讜诐  讛砖讘转 讜讞讚 驻住讜拽讗 讜讘专讗砖讬 讞讚砖讬讻诐 讗讬讻讗 讙讝讬专讜转 讟讜讘讗 讚讗讬讻讗 诇诪讬讙讝专 讘拽专讬讗转  讛砖诇讬砖讬 讜讘拽专讬讗转 讛专讘讬注讬, 讚讗讬讻讗 诪讗谉 讚诪砖讻讞 讘讻谞讬住转讜 诇砖诇讬砖讬 讻砖讛讜讗 拽讜专讗 讗讜转讜  驻住讜拽 砖诇 讜讘专讗砖讬 讞讚砖讬讻诐 讜住讘专 讚讘专讗砖 讛驻专砖讛 讛转讞讬诇 讚讗诐 诇讗 讻谉 诇诪讛 诇讗 驻住拽 讘住讜祝  驻专砖转 讜讘讬讜诐 讛砖讘转 讻讚专讱 讛拽讜专讗讬诐 砖驻讜住拽讬诐 讘住讜祝 驻专砖讛, 讜讗讬讻讗 诪讗谉 讚谞讻谞住 讘讛转讞诇转  拽专讬讗转 讛专讘讬注讬 讜讻讚讞讝讬 诇讬讛 诪转讞讬诇 讘驻住讜拽 砖谞讬 住讘专 讚拽诪讗 诇讗 拽专讗 讗诇讗 讞讚 驻住讜拽讗,  讛诇讻讱 讚讜诇讙 讚诇讬讻讗 讞砖砖讗 讗诇讗 讘谞讻谞住讬谉 讘拽专讬讗转 讛砖谞讬 诇讞讜讚 讜讻诇 讛讬讻讗 讚讗驻砖专  诇转拽讜谞讬 诪转拽谞讬谞谉.
讜讗讬 讗诪专转 诪讻诇 诪拽讜诐 砖谞讬 讗诪讗讬 讚讜诇讙 讟驻讬 诪砖诇讬砖讬  讜讟驻讬 诪讗讞专讜谉. 讗谞讬 讗讜诪专, 讞讚讗 讚讻讬讜谉 讚诇讗 讗驻砖专 讘诇讗 讚讬诇讜讙 诇诪讛 诪诪转讬谉. 讜注讜讚  讚讘讻讜诇讛 砖诪注转讬谉 讞讬讬砖讬 诇讬讜爪讗讬谉 讟驻讬 诪谞讻谞住讬谉 诪砖讜诐 讚谞讻谞住讬谉 诪砖讗诇 砖讬讬诇讬, 讜讗注"讙  讚诇讗 拽讬讬诪讗 诇谉 讻转谞讗 拽诪讗 讚讬砖 讗讜诪专讬诐 讚讛讻讬 拽讗诪专, 诇讜诪专 讚讞讬讬砖讬谞谉 讗驻讬诇讜  诇谞讻谞住讬谉, 讗讘诇 诪讻诇 诪拽讜诐 诇讻讜诇讬 注诇诪讗 讟驻讬 讗讬讻讗 讘讛谞讬 诪讛谞讬 诪砖讜诐 讚诪拽爪转 讛谞讻谞住讬谉  讚专讻谉 诇砖讗讜诇, 讜讛诇讻讱 讛讬讻讗 讚诇讗 讗驻砖专 讗诇讗 砖谞讞讜砖 诇讗诇讜 讗讜 砖谞讞讜砖 诇讗诇讜 谞拽讟讬谞谉  讞砖砖 讛讬讜爪讗讬谉 讜砖讘拽讬谞谉 讞砖砖 讛谞讻谞住讬谉.
讗诇讗 砖讗谞讬 转诪讛 诇讚讘专讬 讛讙讗讜谞讬诐  讝"诇, 诇诪讛 注砖讜 讗转 讛砖谞讬 讚讜诇讙 驻住讜拽 讗讞讚 砖注讚讬讬谉 谞砖讗专讛 讙讝讬专转 讛谞讻谞住讬谉, 讬讗诪专讜  砖讬拽专讗讜 砖谞讬诐 爪讜 讗转 拽专讘谞讬 讜讬讛讗 讛砖诇讬砖讬 讚讜诇讙 讜拽讜专讗 砖诇砖讛 驻住讜拽讬诐 诪驻专砖转 爪讜,  讻讚专讱 砖讗谞讜 注讜砖讬谉 讘讞讙. 讜讗诐 转讗诪专 诪驻谞讬  砖诪爪讗讜 讘讙诪专讗 讗诪爪注讬 讚讜诇讙 讜讗讬诇讜 讻谉 讬讗诪专讜 砖讗驻讬诇讜 讛讗讞专讜谉 讚讜诇讙, 讛讗 诇讬转讛,  讚讗讬诇讜 讛讬讛 讛砖诇讬砖讬 讙讜诪专 讗转 讛驻专砖讛 讜讛讗讞专讜谉 诪讚诇讙 讗讬讻讗 诪砖讜诐 讛讬讜爪讗讬谉 讚讚讬诇诪讗  讗讬讻讗 诪讗谉 讚讬讚注 讘住讚专讜 砖诇 讬讜诐 砖讗讬谉 拽讜专讬谉 诪驻专砖转 讜讘专讗砖讬  讞讚砖讬讻诐 讜诇讛诇谉 讜住讘专 讚诇讗 拽专讜 讗诇讗 转诇转讗 讻砖谞讬 讜讞诪讬砖讬, 讜讝讜 讞砖砖讗 拽专讜讘讛. 讜讗讬诇讜 转讗诪专 讗诐  讻谉 讗祝 讘砖诇讬砖讬 讚讜诇讙 讚讬诇诪讗 讗讬讻讗 诪讗谉 讚讬讚注 讘住讚专讜 砖诇 讬讜诐 讜住讘专 讚诇讗 拽专讗 诪转讞讬诇讛  讗诇讗 讞讚 讜讛谞讬 转专讬 讛讗 转诇转讗, 讛讗 诇讬转讛, 讞讚讗 讚讛讗 讗诪专讬谞谉 讚讙讝讬专转 讛讬讜爪讗讬谉 讗诇讬诪讗  诪讙讝讬专转 讛谞讻谞住讬谉, 讜注讜讚 讚讛讗讬 讞砖砖讗 讚讞讬拽讗 讟驻讬 讚讬讚注 讘住讚专讜 砖诇 讬讜诐 讜讬讛讬讘 谞诪讬  讚注转讬讛 讚诇讬讻讗 注讚 转讞讬诇转 讛驻专砖讛 讗诇讗 讞诪砖讛 驻住讜拽讬诐 讜诇讗 诪诇讜 讗诇讗 诇讞讚, 诇讻讜诇讬 讛讗讬  诇讬讻讗 诇诪讬讞砖 讻讚讗讬讻讗 诇诪讬讞砖 诇讛谞讱 讞砖砖讜转 讚讗讬讻讗 讘讚讬诇讜讙 讛讗讞专讜谉 讜讙诐 诇讚诇讜讙 讛砖谞讬.  讜爪专讬讱 诇讬 注讬讜谉 诇驻讬 砖讗讬谉 讗谞讬 专讜讗讛 讘讝讛 讛讻专注 诇住讘专转 讛讙讗讜谞讬诐 讝"诇 砖注砖讜 讗转  讛砖谞讬 讚讜诇讙 驻住讜拽 讗讞讚, 讗诇讗 讗诐 讻谉 谞讗诪专 讚讗诪爪注讬 住转诐 诪砖诪注 讛专讗砖讜谉 砖讘讗诪爪注讬诐, 讜讗诐  讻谉 转住转诇拽 讛砖讗诇讛 诪讛诐 讜谞讞讝讜专 诇砖讗讜诇 诇专' 讬讜住讬 诪讛 专讗讛 诇讜诪专 讻谉.
讜讘转讜住驻讜转 讛拽砖讜 驻专砖转 讜讬讞诇 (砖诪讜转 诇讘, 讬讗) 砖讛讬讗 砖谞讬 驻住讜拽讬诐 讘转讞讬诇转  驻专砖讛 诪驻谞讬 诪讛 诇讗 讞砖砖讜 诇谞讻谞住讬谉. 讜讛讜爪专讻讜  诇讜诪专 砖讗讜转讛 驻专砖讛 讛讬转讛 讬讚讜注讛 讬讜转专 诇讻诇 讜讛讻诇 讬讜讚注讬谉 砖诪砖诐 讛诐 诪转讞讬诇讬谉  诇拽专讜转.



讗讬讘注讬讗 诇讛讜 转注谞讬转 爪讘讜专 讘讻诪讛. 讛拽砖讜 讘住驻专 讛讬砖专 (讞诇拽  讛讞讬讚讜砖讬诐 住讬' 转讬讘) 讜讛讗 讘讛讚讬讗 转谞谉 讘诪住讻转 转注谞讬转 (讻讜, 讗) 讘讬讜诐 讛专讗砖讜谉  讘专讗砖讬转 讜讬讛讬 专拽讬注 讜拽讬讬诪讗 诇谉 (砖诐 讻讝, 讘) 讘专讗砖讬转 讘砖谞讬诐 讜讬讛讬 专拽讬注 讘讗讞讚,  讗诇诪讗 转诇转讗 拽专讜. 讜转讬专抓 诪砖讜诐 讚讗讬讻讗 诇诪讬诪专 转诇转讗 拽专讜 讘注谞讬谞讗 讚讘专讗砖讬转 讜讗讬讚讱 拽专讬  讘注谞讬谞讗 讗讞专讬谞讗, [讜]诪砖讜诐 讚拽砖讬讗 诇谉 讝讛 讛讻诇诇 (讚诇注讬诇 诪讙讬诇讛 讻讗, 讗) 讚讘注讬 专讘 讗砖讬  (诇拽诪谉 注诪讜讚 讘) 诇诪讬讚拽 诪讬谞讛 讘转注谞讬转 爪讘讜专 拽讜专讬谉 讗专讘注讛 诪砖讜诐 讛讻讬 讗讬讘注讬讗 诇谉.  注讚 讻讗谉.



讜讻讬 注讘讬讚 诇讬讛 讘驻谞讬讜 砖诇讗 讘驻谞讬讜 诇讗 注讘讬讚 诇讬讛. 谞专讗讛  诇讬, 讚诪讛讻讗 砖诪注讬谞谉 讚转诇诪讬讚 讞讻诐 讜讻讛谉 注诐 讛讗专抓 讚讗诪专讬谞谉 (诇拽诪谉 诪讙讬诇讛 讻讞, 讗) 讚转诇诪讬讚  讞讻诐 拽讜讚诐, 讛谞讬 诪讬诇讬 讻讬 诇讬讻讗 讻讛谉 讘诪转讗 讚注讚讬祝 讻讛讛讜讗 转诇诪讬讚 讞讻诐 讛讗 讗讬讻讗 讘诪转讗  讗注"讙 讚诇讬转讬讛 讘讘讬 讻谞讬砖转讗 讻讛谉 注诐 讛讗专抓 拽讜讚诐 诪砖讜诐 讻讘讜讚讜 讚讻讛谉 讞讻诐 讚讗讬讻讗  讘诪转讗, 讚讛讗 专讘 讗讬 诇讗讜 讚砖诪讜讗诇 讻讗讬祝 诇讬讛 诇讗 讛讜讬 拽专讬 讘讗转专讗 讚砖诪讜讗诇 讜讗驻讬诇讜 砖诇讗  讘驻谞讬讜.





专讬讟讘"讗

讗"诇 诇讗诪专 讝讜 诇讗 砖诪注转讬 讻讬讜爪讗 讘讜 砖诪注转讬 讚转谞谉 讙讘讬 讗谞砖讬 诪注诪讚 讘诪住讻转 转注谞讬讜转 讘讬谉 讛专讗砖讜谉 讘专讗砖讬转 讜讬讛讬 专拽讬注 讘讗'. 讜讛讜讬谞谉 讘讛 讘砖诇诪讗 讜讬讛讬 专拽讬注 讘专讗砖讜谉 转诇转讗 驻住讜拽讬 谞讬谞讛讜 讜讛拽讜专讗 讘转讜专讛 诇讗 讬驻讞讜转 诪讙' 驻住讜拽讬诐 讜讗转诪' 注诇讛 专讘 讗诪专 讚讜诇讙 讜砖诪讜讗诇 讗诪专 驻讜住' 专讘 讗诪专 讚讜诇讙 诪"讟 讜讻讜' 讜砖诪讜讗诇 讗诪专 驻讜住拽 讜讻讜' 讜砖诪讜讗诇 诪"讟 诇讗 讗诪专 讚讜诇讙 讙讝讬' 诪砖讜诐 讛谞讻谞住讬谉 讜讛讬讜爪讗讬谉 讜诇讗讜 诇诪讬' 讚专讘 诇讬转 诇讬讛 讙讝讬' 讚谞讻谞住讬诐 讜讬讜爪讗讬谉 讚讛讗 讗诪专讬谞谉 诇拽诪谉 讚专讘 拽讜专讗 讘转讜专讛 讘转注谞讬讜转 爪讘讜专 讜驻转讞 讜讘专讬讱 讞转诐 讜诇讗 讘专讬讱:



讜讗诪专讬谞谉 注诇讛 讜讗讬 住"讚 专讘 讘讬砖' 拽专讗 诇驻谞讬讛 讗诪讗讬 讘专讬讱 讜驻专讬讱 讗讞专 讛转拽谞讛 讛讜讛 讗"讛 诇讗讞专讬讛 谞诪讬 诇讬讘专讬讱 砖讗谞讬 讛讬讻讗 讚讬转讬讘 专讘 讚诪讬注诇 注讬讬诇讬 诪讬驻拽 诇讗 谞驻拽讬 讗诇诪讗 讗讬转 诇讬讛 诇专讘 转拽谞转讗 讚讙讝讬' 讛谞讻谞住讬诐 讜讛讬讜爪讗讬谉 讗诇讗 诪讟注诪讗 讚讗诪专讬 讘住诪讜讱 讻讬讜谉 讚诇讗 讗驻砖讬讟讗 讚诇讬讻' 专讜讜讞讗 注讚讬驻讗 诇讬讛 讚诇讗 诇诪驻住拽 拽专讗 讚诇讗 驻住拽讬讛 诪砖讛 诪诇诪讬讞砖 诇谞讻谞住讬谉 讜讬讜爪讗讬谉. 讜砖诪讜讗诇 讚讗诪专 讚注讚讬祝 诇讬讛 诇诪讬讞砖 诇谞讻谞住讬谉 讜讬讜爪讗讬谉 讗讘诇 拽专讗 驻住拽讬讛 注"讬 讛讚讞拽 讻砖诐 砖驻讜住拽讬诐 诇转讬谞讜拽讜转 诇讛转诇诪讚 诪砖讜诐 讚诇讗 讗讬驻砖专 讘诇讗讜 讛讻讬:



诪转讬讘讬 驻专砖讛 砖诇 讜' 驻住讜拽讬诐 拽讜专讬谉 讗讜转讛 讘讘' 讛"讙 讜讻谉 讛讬讗 讘住驻专讬诐 砖诇讗 注讘专 注诇讬讛诐 拽讜诇诪讜住 砖诇讛诐 拽讜专讬谉 讗讜转讛 讘讬讞讬讚 驻讬' 诇驻讬 砖讗讬谉 诪砖讬讬专讬谉 讘驻专砖转 驻讞讜转 诪讙' 驻住讜拽讬诐 讜讗诐 拽专讗 讗' 讙' 拽讜专讗 讛讘' 讘' 诪驻专砖讛 讜诇讗 讞讬讬砖讬' 诇讙讝讬' 讚谞讻谞住讬谉 讚诪讗谉 讚注讬讬诇 砖讬讜诇讬 诪砖讗讬诇 讻讚诪驻' 讘住诪讜讱 讜讬"讗 讙' 讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐 讚讞讬讬砖 诇谞讻谞住讬谉 讙"讛 讜讻谉 注讬拽专. 讜讗诐 讗讬转讗 诇诪"讚 讚讜诇讙 诇讚诇讜讙 讜诇诪"讚 驻讜住拽 诇驻住讜拽 讜讛专讗砖讜谞讬诐 讝"诇 讛讬讜 住讘讜专讬谉 讚讗住讬驻讗 拽讬讬诪讗 诇诪讛 诇讜 诇讘' 诇讛转讞讬诇 讻诇讜诐 诪驻专砖讛 讘' 诇驻住讜拽 讗讜 诇讚诇讜讙 驻住讜拽 讙' 砖诇诪注诇讛 诪谉 讛讘' 讜讛讜讜 诇讛讜 转诇转讗 驻住讜拽讬 讜拽"诇 讝"诇 讛讬讻讬 砖讬讬讱 讛讻讗 诇驻住讜拽 讻讬讜谉 讚讘讚讬注讘讚 拽讬讬诪讬 砖讛讗' 拽专讗讜 讻诇讜 砖诇诐 讜讛讬讗讱 讞讜讝专 讘' 讝讛 讜拽讜专讗 诪讞爪讬讜 讜诇诪讟讛 讜讛讗 讜讚讗讬 注讚讬驻讗 诇讬讛 诇讛讬讜转 讚讜诇讙 诇讘讚 诪诇讚诇讜讙 讜诇驻住讜拽 驻住讜拽 砖讻讘专 谞拽专' 砖诇诐 讘讗' 讜诪讞拽讜 讗讜转讜 讚诇"讙 讗诇讗 诇诪"讚 讚讜诇讙 诇讚诇讜讙 讜诇专讘 诪拽砖讬 讜讻谉 讛讙讬讛 专砖"讬 讝"诇 讜讛讜拽砖讛 诇讛诐 注讜讚 讚讻讬 诇讚诇讜讙 诪讗讬 诪讛谞讬 诇讬讛 讚讛讗 诇讗 诪砖转讬讬专讬 讘' 驻住讜拽讬' 诇诪注诇讛 讜讗讬讻讗 讞砖砖讗 讚谞讻谞住讬谉 砖住讘讜专讬谉 砖诇讗 拽专讗 讛专讗砖讜谉 讗诇讗 讘' 讜讻讬讜谉 讚讗讬讻讗 砖讜诐 讞砖砖讗 注讚讬祝 诇讬讛 诇诪拽专讬 诇拽诪谉 诪讝讜 砖谞讬诐 讜诪讝讜' 讗' 讗讜 讙' 讜讞讝专讜 讜诪讞拽讜 讛讻诇 讜讗诪专 讚诪住转诪讗 驻专讻讬谞谉 讛讗 诪转谞讬转讗 讞讬讬砖 诇谞讻谞住讬谉 讜讬讜爪讗讬谉 讜专讘 讗诪专 讚讜诇讙 讛讬讻讬 诇讗 讞讬讬砖 讻诇诇 讜讛讗 砖诇讗 驻专讬讱 诪注讜讘讚讗 讚诇拽诪谉 讚专讘 拽专讗 讘住驻专讗 讜驻转讞 讜讘专讬讱 诪砖讜诐 讚诪爪讬 诪讚讞讬 诇讬讛 讻讚讗住讬拽谞讗 讜讚专讘 讘讻讛谞讬 拽专讗 讜转讜 讚诪诪转谞讬转讗 注讚讬驻讗 诇讬讛 诇讗拽砖讜讬讬 讜讗讬谉 讗谞讜 爪专讬讻讬诐 诇讻诇 讝讛 讗诇讗 诇讙专住转 讛住驻专讬诐 注讬拽专 讜拽讜砖讬讬谉 诪讚拽转谞讬 专讬砖讗 驻' 砖诇 讛' 驻住讜拽讬诐 拽讜专讬谉 讗讜转讛 讘讬讞讬讚 讚诪砖诪注 讚讗"讗 诇拽专讜转讛 讘讘' 讜诇讛讻讬 讗拽砖讬谞谉 讗诪讗讬 诇诪"讚 讚讜诇讙 讜诇讚诇讜讙 讜诇诪"讚 驻讜住拽 诇驻住讜拽 讚拽住"讚 讚专讘 讜砖诪讜讗诇 讗驻讬' 讛讬讻讗 讚讗讬驻砖专 讘诇讗讜 讛讻讬 砖专讬 诇驻住讜拽 讗讜 诇讚诇讜讙 讜诪讛讚专讬谞谉 讚砖讗谞讬 讛转诐 讚讗讬讻讗 专讜讜讞讗 讜讗讬谞讛讜 诇讗 砖专讜 讗诇讗 讛讬讻讗 讚诇讗 讗讬驻砖专. 讜讗讬讻讗 诇诪讬讚拽 诇讬诪讗 诇讬讛 诇专讘 讚讗诪专 讚讜诇讙 讚讗讬讻讗 诪砖讜诐 谞讻谞住讬谉 讜讬讜爪讗讬谉 讜诇砖诪讜讞诇 讚讗诪专 驻讜住拽 讚讗讬讻讗 诪砖讜诐 驻' 讚诇讗 驻住拽讬' 诪砖讛 讬拽专讗 讛讗' 驻专砖' 讘专讗砖讬' 讜讬讞讝讜专 讛讘' 讻诇 诪讛 砖拽专讗 讛讗' 讗"谞 砖讬拽专讗 讛讘' 驻' 讬讛讬 专拽讬注 讜讬讞讝讜专 讜讬拽专讗 讙' 诪讛 砖拽专讗 讛讘' 讚讛讗 讗砖讻讞谉 砖注讜砖讬谉 讻谉 讘拽专讘谞讜转 讛讞讙 讜诇拽诪谉 讗诪专讬谞谉 讗诪专 讗讘讬讬 专"讞 讗讚专 砖讞诇 诇讛讬讜转 讘讜讗转讛 转爪讜讛 拽专讜 砖讬转讗 诪讜讗转讛 转爪讜讛 注讚 讜注砖讬转 讻讬讜专 谞讞砖转 讜讬"诇 讚讛讻讗 讻讬 注讘讚讬' 讛讻讬 讗讻转讬 讗讬讻讗 讞砖砖讗 讚谞讻谞住讬谉 讜讬讜爪讗讬谉 讟驻讬 讚诪住转诪讗 讬讚注讬 讻诇讛讜 讘住讚专讜 砖诇 讬讜诐 讜讻砖讬爪讗 讗' 诪讘"讛 讜专讗讛 砖拽专讗 讛专讗砖讜谉 讻诇 驻' 讘专讗砖讬转 讜诇讗 谞砖转讬讬专讜 讗诇讗 讙' 驻住讜拽讬诐 讬讛讗 住讘讜专 讞讚讗 诪转专转讬 讗讜 砖讬拽专讗诐 讗' 讜讗讬谉 拽讜专讬谉 讘转注谞讬转 讗诇讗 讘讬谉 讗讜 砖讬拽专讜 讗讜转讛 讘讘' 讝讛 驻' 讗' 讜讝讛 讘' 讜砖驻讜讞转讬' 诇拽专讗 诪讙' 驻住讜拽讬' 讜讻谉 讛谞讻谞住讬谉 讻砖讬讞讝讜' 讛讗 诇拽专讜' 诪讛 砖拽专讗 讞讘讬专讜 讛讜讗 住讘专 砖诇讗 拽专讗 讞讘讬专讜 诪讛 砖拽讜专' 讛讜讗 讻诇诇 讜砖讗讬谉 拽讜专讬' 讛讬讜诐 讗诇讗 讘' 讜讻讬讜谉 砖讻谉 讬讜转专 讟讜讘 讛讜讗 诇讚诇讜讙 讗讜 诇驻住讜拽 讜讘驻专砖讬讜转 讛讞讙 砖讗"讗 讘讚讬诇讜讙 讜诇讗 讘驻讬住讜拽 砖讛专讬 讗讬谉 讻讗谉 讻讚讬 诇拽专讜转 讘讘' 注"讻 讬砖 诇谞讜 诇注砖讜转 砖讬拽专讗讜 讗讞专讜谞讬诐 诪讛 砖拽专讗讜 专讗砖讜谞讬诐 诪讬讛讜 讻诇 讛讬讻讗 讚诇讬讻讗 讞砖砖讗 讚谞讻谞住讬谉 讜讬讜爪讗讬谉 砖专讬 诇讚诇讜讙 讘讬谉 驻住讜拽 讗' 讘讬谉 讻诇 诪讛 砖拽专讗 讞讘讬专讜 讻讛讛讬讗 讚讗讘讬讬 讜讛驻专砖讛 讙讚讜诇讛 诇讝' 讗讜 讬讜转专 讜讻砖讬讻谞住 讗讚诐 讻砖讬拽专讗 讛讝' 诪讻讬 转砖讗 讗讬谉 讻讗谉 诪拽讜诐 讟注讜转 讜讝讛 讘专讜专 讜讻谉 谞讛讙讜 诇驻注诪讬诐 讻砖讬砖 诪砖转讛 讞转谞讬诐 讜拽讜专讬谉 专讘讬诐 讘砖讘转 砖讞讜讝专讬谉 讜拽讜专讬谉 诪讛 砖拽专讗讜 讛专讗砖讜谞讬' 讜讬砖 诪注讻讘讬谉 讘讚讘专 讜讗讬谉 讟注诐 诇讚讘专讬讛诐:



讗讬讘注讬讗 诇讛讜 转注谞讬转 爪讘讜专 讘讻诪讛 驻讬' 讚讗注"讙 讚转谞谉 讙讘讬 讗谞砖讬 诪注诪讚 砖拽讜专讬谉 讘专讗砖讬' 讜讬讛讬 专拽讬注 讘讙' 讻讚讗讬转讗 诇注讬诇 讚讬诇诪讗 讛讚专 拽专讬 专讘讬注讬 讘驻专砖转 讜讬讞诇 讜讻讬讜爪讗 讘讛 讜诪讚讞拽讬谞谉 讘讻"注 诪砖讜诐 讚拽"诇 讝讛 讛讻诇诇 讚诪转谞讬转讬谉 讚拽"诇 诇专讘 讗砖讬 诇拽诪谉:



讗讜 讚讬诇诪讗 讛讻讗 谞诪讬 讗讬讻讗 诪讜住祝 转驻诇讛 讬砖 砖驻讬专砖讜 讚讛讬讬谞讜 砖诪讜住讬驻讬谉 讘专讻转 注谞谞讜 讚讗诇讜 讻"讚 讘专讻讜转 讛讗 诇讬转谞讛讜 讗诇讗 讘讙' 讗讞专讜谞讜转 讘诇讘讚 讻讚讗住讬拽谞讗 讘讚讜讻转讬讛 讚诪转谞讬' 讚拽转谞讬 诪讛 讗诇讜 讬转专讜转 讜讻讜' 转谞讗 讜砖讬讬专 讜诪砖讜诐 讚诪讬注讜讟讗 讗讬讻讗 讻"讚 讘专讻讜转 诇讗 诪讜住讬驻讬谉 讙讘专讗 讘讻讜诇讛讜 转注谞讬讜转 讚讛讗 讗诪专讬谞谉 诇拽诪谉 讬讜诐 砖讬砖 讘讜 讘讬讟讜诇 诪诇讗讻讛 诇注诐 讻讙讜谉 转注谞讬转 爪讘讜专 讜讗诇讜 讘讙' 讗讞专讜谞讜转 诇讬讻讗 讘讬讟讜诇 诪诇讗讻讛 砖讛专讬 讗住讜专讬诐 讘诪诇讗讻讛 讗诇讗 讚诪砖讜诐 专讗砖讜谞讜转 讜讗诪爪注讬讜转 诪注谞讬讬谞谉 讚讛讜讬 专讜讘讗 讛讻讗 谞诪讬 讗讚讬讚讛讜 诪砖讙讞讬谉 讚诇讬转 讘讛讜 讻"讚. 讜讗注"讙 讚专讘 讗砖讬 讚讗诪专 诇拽诪谉 讝讛 讛讻诇诇 诇讗转讜讬讬 转注谞讬讜转 讜讟' 讘讗讘 住"诇 讛转诐 讚讘讻讜诇讛讜 转注谞讬讜转 讗讬讻讗 诪"讚 讻"讚 讚驻砖讟讛 讚诪转谞讬' 讚拽转谞讬 诪讛 讗诇讜 讬转讬专讜转 讜诇讗 讗诪专讬' 转谞讗 讜砖讬讬专 诪"诪 诪讛 讚谞拽讬讟 转诇诪讜讚' 讛砖转讗 讗讜 讚讬诇诪讗 讛讻讗 谞诪讬 讗讬讻讗 诪讜住祝 转驻诇讛 讗诇讬讘讗 讚讛诇讻转' 谞拽讬讟 诇讬讛 讜诇讗 诇住讘专讛 讚专讘 讗砖讬 讗诇讗 讜讚讗讬 讚注谞讬谞讜 讛讜讗 讚拽讗专讬 诪讜住祝 转驻诇讛 讜讗讞专讬诐 讚诪砖讜诐 注谞讬谞讜 讘诇讞讜讚 诇讗 拽讗专讬 诪讜住祝 转驻诇讛 讛讬讬谞讜 转驻诇转 谞注讬诇讛 砖讛讬讛 讚专讻谉 诇讛转驻诇诇 讘讻诇 转注谞讬转 爪讘讜专:



讜诪讗讬 讚讗诪专讬谞谉 诇拽诪谉 讝讛 讛讻诇诇 诇讗讬转讜讬讬 诪注谞讬转 讜讟' 讘讗讘 讜讗诇讜 讘讟"讘 诇讬讻讗 讻"讚 讜诇讗 转驻讬诇' 谞注讬诇讛 讻讚讗讬转' 讘诪住' 驻住讞讬诐 驻专拽 诪拽讜诐 砖谞讛讙讜 讛讗讬 讚谞拽讟 讟' 讘讗讘 讗砖讙专转 诇讬砖谉 讚注诇诪讗 谞拽讟 讗"谞 讚拽住讘专 讚讗注"讙 讚诇讬讻' 讘讬讛 诪讜住祝 转驻诇讛 讻讬讜谉 砖讛讜讗 讞诪讜专 诪砖讗专 讛讗讞专讬诐 讘砖讗专 讚讘专讬诐 转拽谞讜 讘讜 诇拽专讜讗 讚' 讻诪讜转诐 讜讗诪住拽谞讗 讚讗 讗住讬拽谞讗 讚讝讛 讛讻诇诇 住讬诪谞讗 讘注诇诪讗 讛讜讗 讜讝讜 砖讬讟转 专讘讬' 讛讙讚讜诇 讝"诇 讜讻谉 注讬拽专:

讙诪专讗 专讘 讗诪专 讚讜诇讙 讻讜'. 诪驻专砖"讬 讘砖诪注转讬谉 讬专讗讛 讚讘砖诇 诪注诪讚讜转 讗讬讬专讬 讜讻"驻 讛专诪讘"谉 讗讘诇 讛专讬"祝 驻讬' 讚讘专"讞 谞诪讬 讗讬讬专讬 讜讛拽砖讛 注诇讬讜 讛专诪讘"谉 讚讗诐 讻谉 诪讛 讛讜注讬诇讜 讘转拽谞转谉 讜讛诇讗 讗讜转讛 讞砖砖讗 讚谞讻谞住讬谉 讘诪拽讜诪讛 注讜诪讚转 砖讛专讜讗讛 讗讜转讜 讘驻住讜拽 讙' 砖讘驻专砖讛 讬讗诪专 砖讛专讗砖讜谉 诇讗 拽专讗 讗诇讗 讘' 驻住讜拽讬诐 讻讜' 注讻"诇 讜注讬讬谉 讘讝讛 讘讗讜专讱 讘专"谉 讜讘转砖讜讘转 诪讛专讬"诇 砖诐 讻转讘 诇转专抓 讝讛 讚专讘 诇讗 讞讬讬砖 诇谞讻谞住讬谉 讘讚讜诇讙 讚砖诪注讬 讻砖诪转讞讬诇 讛砖谞讬 讚诪住转诪讗 谞砖讗专讬诐 砖诐 讜砖讬讬诇讬 讗讘诇 谞讻谞住讬诐 讻砖诪住讬讬诐 讛专讗砖讜谉 驻讞讜转 诪讙' 驻住讜拽讬诐 讗讞专 讛驻专砖讛 砖诪讗 讬爪讗讜 讘讬谉 驻专砖讛 诇驻专砖讛 讜住讘专讬 讚诇讗 拽专讬 讙' 驻住讜拽讬诐 讜讚讗讬 讞讬讬砖讬谞谉 注讻"诇 讜注讜讚 谞专讗讛 讘讝讛 讚讘谞讻谞住讬谉 讻砖讛转讞讬诇 讛讘' 诇讞讜讚 讛讜讗 讚讗讬讻讗 诇诪讬讞砖 讘讚讜诇讙 讻专讘 讚诇讬讻讗 诇诪讬讞砖 诇谞讻谞住讬谉 讻砖诪住讬讬诐 专讗砖讜谉 讚讛讗 专讜讗讛 讚拽专讗 讙' 驻住讜拽讬诐 讗讞专 讛驻' 讜诇讗 讞讬讬砖讬谞谉 讗讘诇 讘讗诐 讗讬谞讜 拽讜专讗 讛专讗砖讜谉 讗诇讗 砖谞讬 驻住讜拽讬诐 讗讞专 讛驻' 讚讗讬讻讗 诇诪讬讞砖 讘讬谉 诇谞讻谞住讬诐 讻砖诪住讬讬诐 讛专讗砖讜谉 讜讘讬谉 诇谞讻谞住讬诐 讻砖诪转讞讬诇 讛讘' 讜讚讗讬 讚讞讬讬砖讬谞谉 [讘] 讜讚讜"拽:


转讜住' 讘讚"讛 砖讗谞讬 讛转诐 讚讗驻砖专 讻讜' 讜讗驻讬' 讛讬讻讗 讚拽讗诪专 诪砖讜诐 讛谞讻谞住讬谉 讜讬讜爪讗讬谉 诪讬讛讜 讛讗 驻砖讬讟讗 诇谉 砖讗诐 讻讜' 注讻"诇 讻爪"诇 诪诇转讗 讘讗谞驻讬 谞驻砖讛 讛讬讗 讜讻"讛 讘讛讙讛转 讗砖专"讬 讜讛讬讬谞讜 讚驻砖讬讟讗 诇谉 讛讻讗 诪砖讜诐 讚驻专砖讛 砖讗讞专讬讛 讗讬谞讛 诪注谞讬谞讜 砖诇 讬讜诐 讻诇诇 诪砖讗"讻 讘讞"讛 讚讞讙 讚讛讻诇 诪注谞讬谞讜 讚讘讻诇 讬讜诐 拽讜专讗 讟驻讬 讗住驻讬拽讗 讚讬讜诪讗 讜拽"诇:


讙诪专讗 讛讗 讘转注谞讬转 爪讘讜专 讙' 讗讬诪讗 专讬砖讗 讘砖谞讬 讻讜' 讻爪"诇:





专砖"砖

讙诪专讗 讜转谞讬讗 讛拽讜专讗 讘转讜专讛 诇"讬 诪讙"驻. 爪"诇 讜转谞谉 讻讬 讛讬讗 诪砖谞讛 诇拽诪谉 (讻讙 讘) 讜讻"讛 讘转注谞讬转 (讻讝 讘) 讜讛讙专讬"驻 砖讙讛 讘讝讛 诇讛讙讬讛 砖诐 讜转谞讬讗 讜讻谉 讘讻讗谉 诇讗 转讬拽谉:



砖诐 讜讗诪爪注讬 讚讜诇讙谉. 注讟"讗 讜诪砖讻"注 讘拽"讗 讜注转讛 专讗讬转讬 讘讻"诪 驻"讙 诪讛诇' 讘讬转 讛讘讞讬专讛 讛讬"讘 砖讻' 讚诇讻谉 驻住拽 讛专诪讘"诐 讻专讗讘"砖 讚爪驻讜谉 讜讚专讜诐 讛讬讜 诪讜谞讞讬诐 讚拽专讗 讚讗诇 诪讜诇 驻谞讬 讛诪谞讜专讛 讻讜' 诪住讬讬注 诇讬讛 讜转诪讜讛 讚讙诐 诇专讘讬 讗"砖 讜讻诪砖"讻 砖讜讘 专讗讬转讬 诇讛讘讛"讝 讘诪谞讞讜转 砖诐 砖讛砖讬讙讜 讘讝讛 讜谞"诇 注讜讚 专讗讬讛 讚住转诐 讗诪爪注讬 讛讜讗 讛砖谞讬 诪驻"讗 讚讗讛诇讜转 诪"讚 讞讜诪专 讘讗讚诐 砖讻"讝 砖讛讜讗 讘讗诪爪注 讛谉 讚' 讜砖诐 注"讻 讚讜拽讗 讻砖讛讜讗 砖谞讬 讚讻砖讛讜讗 砖诇讬砖讬 讗讬谞谉 讗诇讗 讙' 讻诪讘讜讗专 砖诐 讘诪"讘:



砖诐 讗"讚 讛"谞 讗讬讻讗 诪讜住祝 转驻诇讛. 讜驻专砖"讬 转驻诇转 注谞谞讜 讛讗 讚诇讗 驻讬' 转驻诇转 谞注讬诇讛 讚讗讬转讗 讘转注"爪 讻讚诪讜讻讞 专驻"讚 讚转注谞讬转 讜注讬' 专诪讘"诐 讘驻"讚 诪讛诇' 转注谞讬转 讛诇讬"讞 讜讘专"谉 住驻"讗 砖诐 讚讗祝 讘讘讘诇 (讚讗诪专讬' 讗讬谉 转"爪 讘讘讘诇) 讬砖 转驻讬诇转 谞注讬诇讛 讛讬讬谞讜 诪砖讜诐 讚专"讗 专爪讛 诇讛讜讻讬讞 诪诪转谞讬转讬谉 讚讗祝 讘讟"讘 拽讜专讬谉 讚' 讜讗讬转讗 讘驻住讞讬诐 (谞讚 讘) 讚讗讬谉 讘讜 转驻诇转 谞注讬诇讛 讜讘讝讛 讗"砖 讚诇讗 驻砖讬讟 诇讬讛 诪转讞诇讛 诪讛讘专讬讬转讗 讚驻诇讜讙转转 专"讬 讜转"拽 诪砖讜诐 讚讗讬讻讗 诇诪讬讚讞讬 讚转"爪 讚讗讬讻讗 转驻诇转 谞注讬诇讛 注讚讬祝 讟驻讬 诪讟"讘 讚诇讬讻讗 讘讬讛 讗诇讗 诪讜住祝 转驻讬诇转 注谞谞讜 讜诇讻谉 讗谞讻讬 转诪讛 注诇 讛专"谉 讘住驻"讗 讚转注谞讬转 讚讛讘讬讗 专讗讬讛 诪住讜讙讬讗 讝讜 讚讗祝 讘讘讘诇 诪转驻诇诇讬谉 转驻诇转 谞注讬诇讛 注"砖 讜讚注 讚拽"诇 讚讛讗 诪注诪讚讜转 谞诪讬 讗讬转 讘讛讜 诪讜住祝 转驻诇讛 讜讙诐 谞注讬诇讛 讜诇讛专诪讘"诐 讗讬讻讗 谞诪讬 转驻诇转 诪讜住祝 (注讬' 讘讛专注"讘 讜转讜讬"讟 驻"讚 讚转注谞讬转 诪"讚). 讜讻谉 讛讘讬讗 讛专"谉 砖诐 讘驻"讗 讘砖诐 讛专讝"讛 讜讗驻"讛 讗讬谉 拽讜专讬谉 讘讛诐 讗诇讗 讙' 讻讚讗讬转讗 诇注讬诇. 砖讜讘 专讗讬转讬 讘讞讚讜砖讬 讛专砖讘"讗 砖讻讘专 注诪讚 讘讝讛 专"转 讘住' 讛讬砖专:



专砖"讬 讚"讛 诇讬拽专讬. 讜转诇转讗 拽专讗讬 诪讜讘专讗砖讬 讻讜'. 讻爪"诇:



专砖"讬 讚"讛 讜讗诪爪注讬 讚讜诇讙. 讬讛讗 爪专讬讱 诇讛转讞讬诇 讜诇砖讬讬专 讘驻专砖讛 讻讜'. 讻"谞 讚爪"诇:



转讚"讛 讗讬谉. 讜拽砖讛 讻讜' 砖讗谞讜 拽讜专讬谉 讘驻' 讜讬讞诇 讻讜'. 诇讻讗讜专讛 讻讬讜谉 砖讛讜讗 讛专讗砖讜谉 讜讗讬谉 诪讬 砖拽讚诪讜 诪讗讬 讞砖砖讗 讗讬讻讗 讜讻谉 讘讜讛拽专讘转诐 讬讚讜注 砖讘驻' 讝讜 诇讗 拽讚诪讜 讗讞专. 讗讞"讝 诪爪讗转讬 讻谉 讘诪"讗 住讬' 拽诇"讞 住拽"讘 讘砖诐 讛讗"讝 讜诪专讚讻讬:



讘讗"讚 讜讻谉 讻讜' 讻砖讛砖诇讬砖讬 拽讜专讗 讜讘讬讜诐 讛砖讘转 讻讜'. 讛诪"讗 讛拽砖讛 诪讝讛 注诇 讚讘专讬 讛专诪"讗 讚砖诐 注"砖. 讜诇讻讗讜专讛 讛专诪"讗 诇讗 讛转讬专 讗诇讗 讻讙讜谉 诇讛驻住讬拽 拽讜讚诐 讜讘讬讜诐 讛砖讘转 讜讛转讜住' 诪讬讬专讬 讘诪讛 砖诪驻住讬拽讬谉 讗讞专讬讜 讜讬砖 诇讞诇拽 讘讬谞讬讛诐 讜讚讜"拽:



转讜住' 讚"讛 砖讗谞讬. 诪讬讛讜 讛讗 讻讜' 砖讗诐 拽专讗 讗讜转讜 砖诇驻谞讬 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘砖诇诪讗 专讘 讛讜谞讗 拽专讬 讘讻讛谞讬. 注讬' 诇拽诪谉 讚祝 讻讞 注"讗 转讜讚"讛 讻讬 拽讗诪专:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 讜讗诪爪注讬 讚讜诇讙, 砖讗诐 诇讗 讬讚诇讙 讛讜讗 讻讜'. 
诇讗 讝讻讬转讬 诇讛讘讬谉 讛讗 讗诐 诇讗 讬讚诇讜讙 讛讜讗, 讛砖诇讬砖讬 讬讚诇讜讙 讜讬转讞讬诇 诪转讞讬诇转 驻住讜拽 讬讛讬 专拽讬注, 讜讗讬讱 讻转讘 专砖"讬 讚讛讗 爪专讬讱 诇讛转讞讬诇 讘驻' 驻讞讜转 诪讙"驻, 讙诐 讛诇讗 注转讛 讚讗诪爪注讬 讚讜诇讙 诪转讞讬诇 讛讜讗 讘驻' 驻讞讜转 诪讙' 驻住讜拽讬诐, 讜讛讜"诇 诇专砖"讬 诇讜诪专 讚讗诐 讛砖诇讬砖讬 讬讚诇讙 讬讛讗 讘专讗砖讜谉 讗讬谉 诪砖讬讬专讬谉 讜讙诐 讘砖谞讬 讗讬谉 诪砖讬讬专讬谉, 讜讟讜讘 讬讜转专 讚讗诪爪注讬 讚讜诇讙, 讜讬砖 讘专讗砖讜谉 诇讘讚 讗讬谉 诪砖讬讬专讬谉, 讜注诇 讛砖谞讬 讗讬谉 诪转讞讬诇讬谉, 讚注讚讬祝 讟驻讬 诪诇注讘讜专 讘' 驻注诪讬诐 注诇 讗讬谉 诪砖讬讬专讬谉, 讜注讻"驻 诇砖讜谉 专砖"讬 爪"注:





驻谞讬 讬讛讜砖注

讘讙诪专讗 讜讛讜讬谞谉 讘讛 讘砖诇诪讗 讬讛讬 专拽讬注 讘讗' 讚转诇转讗 驻住讜拽讬诐 讛讜讬. 谞专讗讛 讚讛讻讜讜谞讛 讘讝讛 诪砖讜诐 讚诇讻讗讜专讛 讘讛讗讬 讚讬讛讬 专拽讬注 讘讗讞讚 谞诪讬 讬砖 诪拽讜诐 诇讚拽讚拽 诇诪讛 讬拽专讗讜 砖谞讬诐 讛专讗砖讜谞讬诐 讘讬谉 砖谞讬讛诐 讞诪砖讛 驻住讜拽讬诐 讜讛砖诇讬砖讬 诇讘讚 讬拽专讗 讻诇 讛驻专砖讛 讬讛讬 专拽讬注 讚讟驻讬 讛讜讬 诪住转讘专 诇讜诪专 砖砖谞讬诐 讛专讗砖讜谞讬诐 讬拽专讗讜 砖砖讛 驻住讜拽讬诐 讛' 诪讘专讗砖讬转 讜讞讚 诪讬讛讬 专拽讬注 讜讛讗讞专讜谉 砖谞讬诐 讻讚诪砖诪注 诇注讬诇 讚诇讬讻讗 砖讘讞 讘讗讞专讜谉 讟驻讬 诪专讗砖讜谉 讜讗诪爪注讬 讜讘讛讗 拽讗诪专 砖驻讬专 讻讬讜谉 讚讬讛讬 专拽讬注 驻专砖讛 讘驻谞讬 注爪诪讛 讛讬讗 讜诇讗 讛讜讬 讗诇讗 转诇转讗 驻住讜拽讬诐 讬讜转专 讟讜讘 砖讬拽专讗 讗' 讜诇讗 砖谞讬诐 讜讗讬谉 讘讝讛 讙谞讗讬 诇专讗砖讜谞讬诐 讻讬讜谉 讚讗讬讻讗 谞诪讬 讛讱 讟注诪讗 讚诪注诇讬谉 讘拽讚砖 讜注讜讚 砖砖谞讬诐 讛专讗砖讜谞讬诐 拽专讗讜 讘驻专砖讛 诪注谞讬谞讜 砖诇 注讬拽专 讬讜诐 讛专讗砖讜谉 讻谉 谞"诇:


砖诐 专讘 讗诪专 讚讜诇讙 讜砖诪讜讗诇 讗诪专 驻讜住拽 讜诪住拽讬谞谉 讚讛讬讬谞讜 诪砖讜诐 讚诇讗 讗驻砖专. 讜讬砖 诇讚拽讚拽 诪讗讬 诇讗 讗驻砖专 讗讬讻讗 讛讻讗 讗诪讗讬 诇讗 转讬拽谞讜 砖讬拽专讗 讛专讗砖讜谉 讻诇 驻' 讘专讗砖讬转 讜讛砖谞讬 讬讛讬 专拽讬注 讜讛砖诇讬砖讬 讬拽讜讜 讛诪讬诐 讚谞讛讬 讚讘专"讞 讚砖诪注转讬谉 诇讗 砖讬讬讱 诇讜诪专 讻谉 砖讬拽专讗 诪驻专砖讛 砖诇驻谞讬讛 讗讜 诇讗讞专讬讛 讛讬讬谞讜 诪砖讜诐 砖讗讬谞谉 诪注谞讬谞讜 砖诇 讬讜诐 讻诇诇 讻诪"砖 讛专砖讘"讗 讝"诇 讘讞讬讚讜砖讬讜 诪砖讗"讻 讛讻讗 讚砖诇砖转谉 诪诪注砖讛 讘专讗砖讬转 讛谉 讛讜讬 砖驻讬专 讞讚 注谞讬谞讗 讻讚讗砖讻讞谉 谞诪讬 讘讞"讛 讚住讜讻讜转 讜讘谞砖讬讗讬诐 讚讞谞讜讻讛 讜讻讛"讙 讟讜讘讗. 讜谞专讗讛 讚讜讞拽 诇讜诪专 讚诪砖讜诐 讟讜专讞 讛爪讬讘讜专 诇讗 专爪讜 诇讗驻讜砖讬 讘拽专讬讗讛 讜讬讜转专 谞专讗讛 砖专爪讜 诇讛砖讜讜转 讻诇 讛拽专讬讗讜转 砖诇 讬诪讬 讛砖讘讜注 讘诪注砖讛 讘专讗砖讬转 砖讬讛讗 讝讛 讻诪讜 讝讛 诇拽专讜转 讘讻诇 讗讞讚 诪讛诐 诪注谞讬谞讜 砖诇 讬讜诪讜 讜诪讬讜诐 砖诇 讗讞专讬讜 砖讗诐 讬拽专讗 讘讬讜诐 讛专讗砖讜谉 诪讬爪讬专转 讙' 讬诪讬诐 专爪讜驻讬诐 讜讘讗讬谞讱 诪砖谞讬 讬诪讬诐 诇讘讚 讬讛讗 拽谞讗讛 讘诪注砖讛 讘专讗砖讬转 讻谉 谞"诇:


砖诐 诪"讟 诇讗 讗诪专 讚讜诇讙 讙讝讬专讛 诪砖讜诐 讛谞讻谞住讬谉 讜诪砖讜诐 讛讬讜爪讗讬谉. 讜讛拽砖讛 讛专砖讘"讗 讝"诇 讘讞讬讚讜砖讬讜 讘砖诐 讛专诪讘"谉 讚诇诪讗讬 讚诪住拽讬谞谉 讜讛诇讻转讗 讚讜诇讙 讜讗诪爪注讬 讚讜诇讙谉 诪诪讬诇讗 诪砖诪注 讚讘专"讞 讚讛砖谞讬 讜砖诇讬砖讬 砖谞讬讛诐 诪讗诪爪注讬讬诐 讛诐 讜讗"讻 讗讻转讬 诇讗 讬讚注讬谞谉 讗讛讬 诪讬谞讬讬讛讜 拽讗讬 讗注"讻 讚讗住讘专讗 住诪讬讱 讜讗"讻 诪讛 住讘专讗 讬砖 讘讝讛 诇讜诪专 砖讛砖谞讬 讬砖 诇讜 诇讚诇讜讙 讜讬讜转专 讬砖 诇讜诪专 讻讚诪注讬拽专讗 砖讛专讗砖讜谞讬诐 讬拽专讗讜 砖诪讜谞讛 讜讛砖诇讬砖讬 讬拽专讗 转专讬 诪讛讗 讜讞讚 诪讛谞讱 讜谞讛讬 讚讗讬谉 诪转讞讬诇讬谉 讘驻专砖讛 驻讞讜转 诪讙' 驻住讜拽讬诐 诪砖讜诐 讞砖砖 讛谞讻谞住讬谉 诪"诪 讛砖转讗 谞诪讬 砖讛砖谞讬 讚讜诇讙 讗讬讻讗 谞诪讬 讛讗讬 讞砖砖讗 讚讛谞讻谞住讬谉 讜讛讗专讬讱 砖诐 讘转讬专讜爪讜 砖诇 讛专诪讘"谉 讜讘讚讞讬讬转 转讬专讜爪讜 讜讛注诇讛 讘住讜祝 讚讘专讬讜 讚讜讚讗讬 讘专"讞 讛砖谞讬 讚讜诇讙 讚讘讛讻讬 注讚讬祝 讟驻讬 讗注"讙 讚讗讬讻讗 讞砖砖 讚谞讻谞住讬诐 驻讜专转讗 讻砖讬讻谞住 讘转讞讬诇转 拽专讬讗转 讛砖谞讬 讚讜拽讗 诪砖讗"讻 讗诐 讬拽专讗 讛砖诇讬砖讬 转专讬 诪讛讗 讜讞讚 诪讛谞讱 讗讬讻讗 讞砖砖 讚谞讻谞住讬谉 讟讜讘讗 讘讬谉 诇诪讬 砖谞讻谞住 讘住讜祝 拽专讬讗转 讛砖诇讬砖讬 讜讘讬谉 诇诪讬 砖谞讻谞住 讘转讞讬诇转 拽专讬讗转 讛专讘讬注讬 讜讻讜' 注"砖 讘讗专讬讻讜转 讜讻"讻 诪讛专砖"讗 讝"诇 讗诇讗 砖讛专砖讘"讗 讛拽砖讛 注讜讚 讗讻转讬 讗诪讗讬 讚讜诇讙 讛砖谞讬 讬讚诇讜讙 讛砖诇讬砖讬 讗讜 专讘讬注讬 讜转讬专抓 讘讚讜讞拽 注"砖:


讗诪谞诐 诇注"讚 谞专讗讛 砖讗讬谉 爪讜专讱 诇讻诇 讝讛 讚诪注讬拽专讗 诇讗 讬讚注谞讗 诪讗讬 拽砖讬讗 诇讛讜 讚诇讻讗讜专讛 谞专讗讛 讘专讜专 讚讘讚诇讬讙转 讛砖谞讬 诇讬讻讗 讞砖砖 讚谞讻谞住讬谉 讻"讻 砖讬讗诪专讜 讛专讗砖讜谉 诇讗 拽专讗 讗诇讗 砖谞讬诐 讚诪讛"转 讻讬讜谉 讚讗讬转 诇讬讛 专讜讜讞讗 讟讜讘讗 讜讘诇讗"讛 讻诇 诪讬 砖拽专讗 讬讜转专 讛专讬 讝讛 诪砖讜讘讞 讜讻"砖 讘讻讛谉 讻讚驻专讬砖讬转 讜注讜讚 讻讬讜谉 讚讻诇 讛讱 诪讬诇转讗 诇驻讬 讚讬谉 讛诪砖谞讛 讗讬讬专讬 砖讛专讗砖讜谉 诪讘专讱 诇驻谞讬讛 讜讗讞专讜谉 诇讗讞专讬讛 讜诇讗 讛讗诪爪注讬讬诐 讜讗"讻 讘驻砖讬讟讜转 诪爪讬谞谉 诇诪讬诪专 讚诇讗 讞讬讬砖讬谞谉 讘讻讛"讙 诇讜诪专 砖讬讘专讱 讛专讗砖讜谉 讜诇讗 讬拽专讗 讗诇讗 砖谞讬 驻住讜拽讬诐 讚讛讜讬 讘专讻讛 诇讘讟诇讛 诪讛 砖讗讬谉 讻谉 讘讗诪爪注讬讬诐 讜讚讗讬 砖讬讬讱 讛讱 讞砖砖讗 讚住讘专讬 讛谞讻谞住讬谉 讜讛讬讜爪讗讬谉 讚诇讬讻讗 讗讬住讜专讗 讘拽专讬讗转 砖谞讬 驻住讜拽讬诐 讻讬讜谉 讚讗讬谉 诪讘专讻讬谉 诇讗 诇驻谞讬讛诐 讜诇讗 诇讗讞专讬讛诐 讜诪砖"讛 讗讬谉 讛砖诇讬砖讬 讚讜诇讙 讜诇讬讻讗 诇诪讬诪专 谞诪讬 讚诇讬拽专讬 转专讬 诪讛讗 讜讞讚 诪讛谞讱 讻讬讜谉 讚讗讬讻讗 讞砖砖讗 讚讛谞讻谞住讬谉 讜讛讬讜爪讗讬谉 讜讗讬 转讬拽砖讬 讗"讻 讬拽专讗 讛砖诇讬砖讬 讜讘讬讜诐 讛砖讘转 讜转诇转讗 讚讜讘专讗砖讬 讞讚砖讬讻诐 讜讛专讘讬注讬 讬讚诇讜讙 讜讗讬 诪砖讜诐 讬讜爪讗讬谉 讛讗 诪讬讚注 讬讚注讬 砖讛专讘讬注讬 诇讗 讬拽专讗 砖谞讬诐 砖讛专讬 讛讜讗 诪讘专讱 诇讗讞专讬讛 讛讗 讜讚讗讬 诇讬转讗 讚讘讚讬谉 讛讜讗 砖讬拽专讗 讛专讘讬注讬 讻诇 驻专砖转 讜讘专讗砖讬 讞讚砖讬讻诐 诪砖讜诐 讚诪注诇讬谉 讘拽讚砖 诇讙讘讬 砖诇讬砖讬 讻讬讜谉 讚讛砖诇讬砖讬 讗讬谞讜 诪讬拽专讬 讗诪爪注讬 讻讚驻专讬砖讬转. 讜注讜讚 讚讻讬讜谉 讚专讘讬注讬 诇讬转 诇讬讛 专讜讜讞讗 讻诇诇 砖讗讬谉 诇驻谞讬讜 讗诇讗 砖谞讬 驻住讜拽讬诐 讜讚讗讬 讗讬讻讗 讞砖砖 讬讜爪讗讬谉 讚诇讗 讗住拽讜 讗讚注转讬讬讛讜 砖讬讚诇讜讙 讻谞"诇 谞讻讜谉 讘注讝讛"讬:


讜讛专"谉 讝"诇 讻转讘 诇讬讬砖讘 注讜讚 讘讚专讱 讗讞专 讚讘转专讬 诪讛讗 讜讞讚 诪讛谞讱 诇讗讜 诪砖讜诐 讙讝讬专转 讛谞讻谞住讬谉 讚讛讗讬讚谞讗 诇讞讜讚 讛讜讗 讚讞讬讬砖讬谞谉 讗诇讗 讚注讬拽专 讗讬住讜专 诪砖讜诐 讚谞驻讬拽 诪讬谞讬讛 讞讜专讘讛 讚诪讗谉 讚讞讝讬 住讘专 讚诪讜转专 诇讛转讞讬诇 讘驻专砖讛 驻讞讜转 诪砖诇砖讛 驻住讜拽讬诐 讗驻讬诇讜 讛讬讻讗 讚讗驻砖专 讜讗"讻 讘讟诇讛 转拽谞转 讞讻诪讬诐 讘讞砖砖转 讚讛谞讻谞住讬谉 诇讙诪专讬 讜诪砖"讛 讗诪专 专讘 讚讚讜诇讙 诪讗讬 讗诪专转 讚诪讗谉 讚讞讝讬 住讘专 讚诪讜转专 诇讚诇讜讙 讗驻讬诇讜 讛讬讻讗 讚讗驻砖专 讚诪讛"转 讬讚诇讜讙 讘讞谞诐 注讻"诇 转诪爪讬转 讛专"谉 讝"诇 讜讛讚讘专讬诐 专讗讜讬讬谉 诇诪讬 砖讗讜诪专谉 讜砖驻转讬讬诐 讬讜砖拽:


讗诇讗 讚讗讻转讬 拽讜砖讬讬转讜 讛专讗砖讜谞讛 诇讗 诪转专爪讬转 讘讛讻讬 诇诪讛 讬讚诇讜讙 讛砖谞讬 讟驻讬 诪砖诇讬砖讬 讜专讘讬注讬. 讜注讜讚 讚讗讬 住"讚 讚砖讬讬讱 诇诪讬讙讝专 讘诇讗 讗驻砖专 讗讟讜 讛讬讻讗 讚讗驻砖专 讗诐 讻谉 转讬拽砖讬 诇砖诪讜讗诇 讚讗诪专 驻讜住拽 讜诇讗 讚讜诇讙 讜诪砖诪注 讚讗驻讬诇讜 讘专"讞 谞诪讬 住"诇 讛讻讬 讜讗诪讗讬 讟驻讬 讛讜"诇 诇拽专讜转 转专讬 诪讛讗 讜讞讚 诪讛谞讱 诪诪讛 砖讬驻住讜拽 讛驻住讜拽 讚讛讗 讗讬讻讗 诇诪讬讙讝专 讚诪讗谉 讚讞讝讬 住讘专 讚诪讜转专 诇驻住讜拽 讛驻住讜拽 诇砖谞讬诐 讗驻讬' 讛讬讻讗 讚讗驻砖专 讜诇讬讻讗 诇诪讬诪专 讚诇诪讛 讬驻住讜拽 讘讞谞诐 讚诪讬 诇谞讜 讙讚讜诇 诪专讘讬 讞谞讬谞讗 拽专讗 砖讗诪专 爪注专 讙讚讜诇 讛讬讛 诇讬 讜诇讗 讛转讬专 诇讬 诇驻住讜拽 讜讻讜' 讗诇诪讗 砖爪专讬讱 讘拽讬讗讜转 讙讚讜诇 讘讝讛 诇讬讚注 讻诇 驻住讜拽 讚驻住拽讜 诪砖讛 讻讚诪砖诪注 谞诪讬 讘驻"拽 讚拽讬讚讜砖讬谉 讛诇讻讱 诪讞讜讜专转讗 讻讚砖谞讬谞讗 诇注讬诇 讜讚讜"拽 讛讬讟讘:





驻转讞 注讬谞讬诐

转讜住' 讚"讛 讗讬谉 诪转讞讬诇讬谉 讘驻专砖讛 讜讻讜' 讜讛讜讗 诇住讜祝 砖谞讬 驻住讜拽讬诐 讜讻讜'. 注讬讬谉 砖讜"转 诪讛专讬"诇 住讬' 拽诪"讟 [诪住讬诪谞讬 讛讚驻讜住] 讜爪"注 注诪"砖 讛转讜住' 讛讗 驻专砖讛 砖诇驻谞讬 讜讬讞诇 诪转讞诇转 讜讬讚讘专 讛' 讗诇 诪砖讛 诇讱 专讚 讻讬 砖讞转 注诪讱 讜讻讜' 讜讬砖 诪转讞讬诇转 驻' 讝讜 注讚 讜讬讞诇 讚' 驻住讜拽讬诐 讜谞专讗讛 诇讬砖讘 讚讘专讬 讛转讜住' 讚住讘专讬 讜讬讗诪专 讛' 讗诇 诪砖讛 专讗讬转讬 讗转 讛注诐 讛讝讛 讜讛谞讛 注诐 讜讻讜' 讗注"讙 砖讗讬谉 讘讛 讛驻住拽 驻专砖讛 讘讬谞转讬讬诐 诪"诪 讛讗 讗驻住讬拽讬讛 讘讗诪讬专讛 讗讞专转 讜讗讬谉 讘讛 诇驻谞讬 讜讬讞诇 讻讬 讗诐 砖谞讬 驻住讜拽讬诐 讚讛讬讬谞讜 讜讬讗诪专 讛' 讗诇 诪砖讛 专讗讬转讬 讗转 讛注诐 讜讻讜' 讜注转讛 讛谞讬讞讛 讜讻讜' 讜讗讞"讱 讜讬讞诇 诪砖讛. 诇拽讜讟讬 诪讛专"专 讗讘专讛诐 驻诇讬祝 讻"讬:
讜诇讬 .讛讛讚讬讜讟 诇讗 谞讛讬专讗 讚讝讛 讚讬谉 诪讞讜讚砖 诇讗 砖注专讜讛讜 讗讘讜转讬谞讜 讜专讘讜转谞讜 讛驻讜住拽讬诐 讜讛诪谞讛讙 驻砖讜讟 讘专讜讘 转驻讜爪讜转 讬砖专讗诇 砖讗讬谉 讞讜砖砖讬谉 讗诇讗 讘驻专砖讛. 讜转讜 诪讗讞专 砖讛讜讗 注爪诪讜 专诪讝 转砖讜讘转 诪讛专讬"诇 诪讗讬 诪拽砖讛 讗讞"讱 讛专讬 讻转讘 诪讛专讬"诇 砖诐 注诇 讜讬讞诇 砖驻住拽讬 驻专砖讜转 讬砖 讻诪讛 讚诇讗 讻讛专诪讘"诐. 讜诪讜讻讞 砖讘讗讜 讚讘专讬讜 注诇 讚讘专讬 讛转讜住' 讛诇诇讜 讚拽砖讬讗 注诇讬讛讜 诪住驻专讬谞讜. 讜讻"讻 讛专讘 诪讟讛 诪砖讛 住讬' 转砖诪"讟 讚谞砖讗诇 注诇 讝讛 诪讛专"讬 诪讜诇谉 讜讛砖讬讘 砖驻住拽讬 驻专砖讬讜转 爪专驻转讬诐 讻诪讛 讛诐 讚诇讗 讻讛专诪讘"诐. 讜讬讚讜注 讚诪讛专"讬 诪讜诇谉 讛讜讗 诪讛专讬"诇 讻讗砖专 谞转讘专专 讘拽讜谞讟专讬住 砖诐 讛讙讚讜诇讬诐. 讜注讬讬谉 注讜讚 讘砖讜"转 诪讛专讬"诇 住讬诪谉 拽诇"讜 注"砖:
砖讜讘 .专讗讬转讬 讘住' 讛谞讞诪讚 诪谞讞转 砖讬 砖讻转讘 讚讘住' 转讙讬 讬砖 驻专砖讛 住转讜诪讛. 讜讻谉 诪讛专"砖 讚讬诇 讜讬拽讬讬讜 专讗讛 讘讛注转拽 住"转 讬砖谉 驻专砖讛 住转讜诪讛. 讜讛专讘 诪谞讞转 砖讬 诇讗 讝讻专 转砖讜讘转 诪讛专讬"诇. 讙诐 讻转讘 讚讘专讬讜 讘砖谞讬 驻住拽讜转 讜砖诐 讛讝讻讬专 砖讻"讻 讛诪专讚讻讬 讜讛讗讙讜讚讛 讜讻讜' 讜讻"讻 讛专讗"砖 讘转讜住驻讜转讬讜:
讜诪"砖 讛转讜住' .讜讻谉 讛诪驻讟讬专 讘讬"讟 讘讞讜诇 讛诪讜注讚 驻住讞 砖诪转讞讬诇 讜讛拽专讘转诐 讜讛讜讗 诇住讜祝 砖谞讬 驻住讜拽讬诐 诪驻专砖讛 砖诇 诪注诇讛 讜讻讜'. 专讗讬转讬 讘诇拽讜讟讬 诪讛专"讗 驻诇讬祝 讛谞讝' 砖讻转讘 驻讬' 讘讬"讟 讛砖谞讬 砖诇 驻住讞 砖讛讜讗 讬讜诐 讗' 砖诇 讞讜诇 讛诪讜注讚 讘讗"讬 讜爪"注 讚讬砖 诇驻谞讬 讜讛拽专讘转诐 讙' 驻住讜拽讬诐 注讻"讚. 讜讙诐 注诇 讝讛 谞砖讗诇 诪讛专讬"诇 讘转砖讜讘讛 讛谞讝' 讜注"砖 住讬' 拽诇"讜. 讜讘转讜住驻讬 讛专讗"砖 诇讗 讻转讘 讜讛拽专讘转诐 讗讱 讘讗讙讜讚讛 讜诪专讚讻讬 谞讻转讘 讜讛讝讻讬专 讙诐 讝讛 讘诪谞讞转 砖讬 讙讘讬 讜讬讞诇. 讜谞专讗讛 砖诪讛 砖专诪讝 诪讛专"讗 讛谞讝' 诪讛专讬"诇 讛讬讛 讻转讜讘 讘讙诇讬讜谉 讘住讜祝 砖讗讞"讱 诪爪讗讜. 讜讛诪注转讬拽 注讜讬转 砖讛讻谞讬住讜 诇驻谞讬诐 砖诇讗 讘诪拽讜诐 讛专讗讜讬:
讜讗讞专 .讝诪谉 专讘 专讗讬转讬 诇诪讛专砖"讗 讘讛诇讻转讬讛 砖注诪讚 注诇 讚讘专讬 讛转讜住' 讜专诪讝 诇转砖讜讘转 诪讛专讬"诇 住讬' 拽诪"讟 讛谞讝"诇 注"砖 讜讚讜拽:





砖注专讬 转讜专转 讘讘诇

(讻讘 讗) 讜砖诪讜讗诇 讗诪专 驻讜住拽.鈥斪溩ぷ� 驻讬' 专砖"讬 讘讝讛 讛讻专讞 诇诪讞讜拽 诇诪讟讛 讙讬专住讗 砖诇驻谞讬谞讜 "讜诇诪"讚 驻讜住拽 谞驻住讜拽"*[讻讛讙讛转 讛讙专讬"讘.]. 讗讘诇 诪转讜讱 讛讬专讜砖诇诪讬 驻"讚 讛"讘 [注讛 注"讗] 谞专讗讛 诇驻专砖 讻讗谉 注谞讬讬谉 "驻讜住拽" 砖驻讜住拽 诇诪转讜专讙诪谉. 砖讛讬讛 讚专讻诐 诇讛注诪讬讚 转讜专讙诪谉 诇转专讙诐 讘诇砖讜谉 讗专诪讬转 讻诇 驻住讜拽 讜驻住讜拽 砖拽讜专讗 讛拽讜专讗, 讜讻诪讜 砖砖谞讬谞讜 诇拽诪谉 (讻讙 讘) "讜诇讗 讬拽专讗 诇诪转讜专讙诪谉 讬讜转专 诪驻住讜拽 讗讞讚". 讜讻砖讛拽讜专讗 拽讜专讗 专拽 讞爪讬 驻住讜拽 讜驻讜住拽, 讜讛诪转讜专讙诪谉 诪转专讙诪讜 讜讞讜讝专 讛拽讜专讗 讜拽讜专讗 讗转 讞爪讬 讛驻住讜拽 讛讗讞专讜谉, 讜讛诪转讜专讙诪谉 诪转专讙诪讜, 讛专讬 驻住讜拽 讗讞讚 谞专讗讛 诇砖讜诪注讬诐 讻砖谞讬 驻住讜拽讬诐*[诪注讬谉 讝讛 驻讬' 专"讞: 驻讜住拽 讻诇讜诪专 驻讜住拽 驻住讜拽 讗讞讚 诇砖谞讬诐.]. 讜讝"诇 讛讬专讜砖诇诪讬 砖诐 "讜诪谉 讚诪专 讞讜转讱 讜讬讛讬 注专讘 讜讬讛讬 讘拽专 驻住讜拽 讘驻谞讬 注爪诪讜". 讜讛专讬 "讜讬讛讬 注专讘" 讛讜讗 讘住讜祝 讛驻专砖讛 讜住讬讜诐 讛拽专讬讗讛. 讜诪讜讻专讞 诇讜诪专 砖注讜砖讛 讗讜转讜 驻住讜拽 讘驻谞讬 注爪诪讜 诇诪转讜专讙诪谉 讛诪转专讙诐 诇专讘讬诐. 讜讗祝 讚砖讬讟转 讛讬专讜砖诇诪讬 砖诐 砖讗讬谞讜 注讜砖讛 讻谉 讗诇讗 讜讬讛讬 注专讘 讘诇讘讚, 诪砖讜诐 砖讘砖讗专 驻专砖讬讜转 讛讜讗 讘讗诪转 驻住讜拽 讘驻"注, 诪"诪 砖讬讟转 讛讘讘诇讬 讗讬谞讛 讻谉, 讗诇讗 讬讻讜诇 诇驻住讜拽 诇转讜专讙诪谉 讻诇 驻住讜拽 砖讬专爪讛. 讜诇驻讬 讝讛 砖驻讬专 讙专住讬谞谉 诇诪讟讛 "讜诇诪"讚 驻讜住拽 谞驻住讜拽".

